Stupid, Sarkastisk, Sensationel: juni 2013\nSå lang tid holdt jeg stille for et optog. Det var ikke et hvilket som helst optog. Næh, det var da optoget i anledning af Hellevad byfest/ringridning/tilfældig-undskyldning-for-at-drikke-øl. Jeg havde (fordi jeg er en pisse nice og sød datter) indvilliget i, at køre min mor til fest og hente hende igen (Jeg kan bare godt lide at have bilen for en dag). Da jeg skulle køre derfra, skulle jeg køre af en rimeligt snørklet og smal vej. En af de veje, hvor man håber på der ikke kommer nogen modkørende - uheldigvis for mig var der proppet med hestetrailere og hestepærer i vejkanten, så det tog lang tid. Virkelig lang tid. Seriøst sådan nogle hestepærer kan godt være kæmpestore. Da jeg endelig kan se 'hovedvejen' (okay, den lidt bredere vej), kommer der et par heste på vejen, jeg holder tilbage og tænker, at jeg sikkert hurtigt er væk herfra.\nDet var jeg ikke. Jeg måtte pænt holde tilbage mens alle Sønderjyllands heste, ponyer, amatør-landevejscyklister, minitog, veteranbiler og fodboldpiger sneglede sig forbi. Da de endelig er forbi mig, venter jeg fem minutter længere, bare så jeg ikke kører lige i røven på dem.\nJeg drejer til venstre ned ad 'den lidt bredere vej' (Jeg turde ikke dreje til højre, for jeg vidste ikke hvor jeg ville ende), og kører meget langsomt, for ikke pludseligt at ende bag minitogs/heste/cyklist-slangen.\nMen selvfølgelig bevæger det her skide optog sig meget langsommere end jeg lige troede, for pludselig er jeg helt oppe i røven på en meget stor hest. Folk kigger gevaldigt, og jeg kommer i tanke om, at jeg sidder i en meget lyserød suzuki, og opmærksomheden er nu på mig (jeg var jo også rosinen i pølseenden). Folk kigger gevaldigt meget, og alt imens jeg prøver at gemme mig lidt, går det op for mig, at jeg kender halvdelen af de mennesker der vinker begejstret (også hjemmeværnsfolkene). Sønderjylland er så fucking lille.\nJeg havde faktisk flere billeder end det her, men blogger vil ikke samarbejde, og jeg gider virkelig ikke bøvle med det.\nIndsendt af Heidi B. kl. 21.48 Ingen kommentarer:\nEtiketter: Brok, RIngridning\nJeg tror de har fyret lækker Lidl Mand!\nEller.. Han har nok bare fundet et andet arbejde. Men det er altså ærgerligt. I hans sted har de ansat et par lettere usoignerede teenagere, det gør mig lidt ked af det.\nJeg kan igen handle, mens jeg ligner lort. Men jeg vil faktisk hellere kigge på en flot mand. Jeg var endelig stoppet med at være kikset i hans nærvær. Borset fra den gang hvor jeg gik ind i ham og væltede en helvedes masse konserves, eller dengang hvor jeg overhovedet ikke kunne gøre mig forståelig, og til sidst droppede det, og i stedet gik hjem med mine varer, for så at gå i Fakta efter cigaretter.\nJeg var blevet glad for Lækker Lidl Mand. Jeg har aldrig ført en samtale med manden, men han var en af dem, som altid var der. Ikke på den der "Jeg har et problem, kom lige forbi" måde, men på den der "Jeg har brug for at kigge på en flot mand" måde.\nKollegiet vrimler ikke ligefrem med hotties. Selvom jeg har lagt mærke til, at der er en mørk skønhed som jeg oftere og oftere render ind i på gangene. Jeg håber at han ikke bare er på besøg. Men det er også lidt skidt. For nok har jeg vænnet mig til, ikke at tage i Lidl i nattøj. Men kollegiet er nu stadig mit frirum, og jeg hader at have andet end nattøj på (faktisk bukser generelt - jævnfør videobloggen fra igår)\nHvis det kommer så vidt, kan jeg jo altid kalde min stil for "casual pyjamas chick". Eller noget.\nIndsendt af Heidi B. kl. 20.58 Ingen kommentarer:\nEtiketter: Flotte mænd, Lidl\nSå jeg har forsøgt at lave en (igen). Jeg kan stadig ikke finde ud af at redigere, og igen har jeg ikke filmet fra min pande og op. Men den er her.\nJeg snakker ikke rigtig om noget, lidt om prutter og lidt om at jeg bander. Den blev lang fordi jeg ikke kan stoppe mig selv, når jeg først går igang. Men altså - den er der.\nPs. Det er nok en idé at skrue lidt op for lyden. Normalt snakker jeg meget højt, faktisk råber jeg. Men i en videoblog er jeg åbenbart meget stille.\nIndsendt af Heidi B. kl. 13.17 10 kommentarer:\nEtiketter: Prutter, Video\nVi får løn imorgen. Vi får løn imorgen. Vi får løn imorgen. Vi får løn imorgen. Vi får løn imorgen.\nDen her måned har været lidt hård (I'm not gonna lie). Jeg har måtte smide kassen (eller i hvert fald mange penge) på ny høfeber medicin, som heldigvis virker. Jeg har smidt lidt penge til turen til Irland i August, og jeg insisterede på at støtte Amazon med 440 kroner (My bad). Jeg har derfor sparet en del. En hel del.\nMen selvom jeg har sparet, har jeg levet fint - Er i klar over hvor meget mad der er i et enkelt hvidkålshoved?\nJeg har skåret gevaldigt ned på mit forbrug af cigaretter, både af økonomiske årsager, men også for min egen skyld.\nMen selvom jeg ikke som sådan har mærket, at jeg ingen penge havde, er jeg alligevel ovenud lykkelig for at der tikker penge ind imorgen, specielt efter dagens lavpunkt: Jeg har endelig fundet en sammenhæng i det famøse bachelor-projekt, det mente jeg skulle fejres. Jeg havde 5 kroner i pungen, og 1,5 krone i lommen, alt i alt 6 kroner og 50 ører. Og ved i hvad? Franske kartofler koster kun 5,5 krone i Lidl! Hallelujah!\nIndsendt af Heidi B. kl. 22.54 2 kommentarer:\nEtiketter: Jeg bruger for mange penge\nMidt i mine bachelorfrustrationer, har jeg fundet en gammel kending frem fra gemmerne. Jeg kan ikke huske hvornår jeg læste den sidst, og jeg tror faktisk aldrig, jeg blev færdig med den.\nJeg har samlet Hobbitten op, og jeg har forelsket mig på ny. Jeg havde glemt alt om hvor børnevenlig bogen er. Jeg havde glemt alt om hvor humoristisk den egentlig er. Jeg havde lykkelig glemt hvor skrækindjagende, jeg syntes, Gollum var i bogen. Jeg havde glemt alt.\nNu har jeg åbnet den igen. Jeg starter forfra, og jeg nyder det. Bilbo og jeg (og 13 dværge og et styks troldmand) deler seng de næste par nætter. Det bliver hyggeligt.\n(Ja, jeg er godt klar over, at det lyder helt forkert).\nIndsendt af Heidi B. kl. 21.00 5 kommentarer:\nEtiketter: Bøger, Currently reading\nHvornår er man for gammel til at se den her film?\nDet er det vildeste publicity stunt, og det er dumt. Meeen, det er jo 1D - det er Harry Styles - han er min favorit skulle i være i tvivl. Så vidt jeg kan se på traileren er han skjorteløs i hvert fald én gang.\nJeg skal da se den.\nDet skal jeg da.\nSe nu bare hvor glad jeg er for ham. Så glad at jeg slet ikke kan stå stille, og jeg kan da overhovedet ikke tage mig af topmaven.\nIndsendt af Heidi B. kl. 16.45 3 kommentarer:\nEtiketter: One direction\nI sommerferien synes jeg du skal læse: Ikke nyt, men godt edition\nDe her bøger er ikke nødvendigvis nye, men de er gode. Det er ikke en bestemt genre, men det er de bøger, jeg vender tilbage til på den ene eller den anden måde. Nogle af dem læser jeg igen, andre tænker jeg tit på, og nogle helt andre har en speciel plads på boghylden, så jeg altid kan se dem (Ja, sådan noget gør jeg).\nEr du mere til fantasy og chicklit, så tjek mine to tidligere sommerferielæsningsindlæg (jeg ved ikke hvor jeg insisterer på, at lave laaange ord).\nJeg kan ikke anbefale denne bog nok gange! Den er en dyster perle, en fantastisk bog. Og en bog der ikke er nok mennesker der kender.\nBogen er i brevform. Eva skriver til sin mand Franklin. Hun skriver om deres liv sammen, om deres søn Kevin, om hvordan hans ankomst ændrede hele dynamikken mellem dem, om hvordan hun ikke rigtig ville beholde Kevin i starten, hvordan hun er sikker på, at hendes egen søn hader hende. Og hvorfor hun insistererede på at få et barn til, bare et lille barn, som måske kunne fremtvinge det moderinstinkt Eva syntes hun manglede.\nBogen er et eksempel på "worst case scenarios". De ting der altid sker for naboen. De ting der kun sker i film. De ting du aldrig troede din egen søn var i stand til at gøre. De ting du ikke troede du var i stand til at gøre. De ting der ikke må ske, men sker hver dag.\nJeg tudbrølede næsten hele bogen igennem. Jeg blev vred på Eva, Franklin og Kevin. Jeg kastede med bogen. Jeg græd lidt mere. Og så sad jeg ellers tilbage og åbnede ikke en ny bog i månedsvis. Den hang fast, godt fast. Jeg har kun læst den én gang for fire år siden, men jeg husker stadig rigtig mange detaljer. Den hænger fast. Gør dig selv en tjeneste og læs den.\nHvis i følger linket, vil i måske kunne huske at jeg var meget begejstret for denne bog. Jeg endte faktisk med at kramme den en smule (okay meget) da jeg havde den med til eksamen. Min underviser måtte faktisk presse lidt på, for at jeg kom i gang igen.\nFortælleren er Oscar, en autistisk dreng som mister sin far i 9/11. Hans far var hans bedste, og vel egentlig også eneste, ven. Sammen tog de på skattejagt, men det kan de ikke længere. Indtil Oscar finder en nøgle i en vase hans far havde købt kort inden sin død. Han ser det som et tegn. Hvis han finder ud af hvad nøglen passer til, vil han løse mysteriet om sin far.\nHan får hjælp af den stumme ældre mand, der lejer et værelse hos hans farmor. De udgør et mærkeligt og fantastisk makkerpar, og sammen tager på skattejagt.\nSusie Salmon (like the fish) bliver myrdet. Hendes lig parteres og begraves på en mark tæt på hendes hjem. Dele af hende findes hurtigt, og familien orienteres. Susies liv var kun lige begyndt. Hun var forelsket i ham den søde fra klassen, hun gik i highschool, hun havde drømme og planer. Dem har hun stadig. Bare et andet sted. Et sted langt væk.\nSelvom Susie dør, er hun stadig vores fortæller. Hun beretter om familiens og vennernes liv - uden hende. Hvordan hun savner dem, hvordan hun kan se at det hele falder fra hinanden, men hun kan intet gøre. Intet.\nLivet i den lille by går sin gang, men er tydeligt mærket af Susies fravær og voldsomme død. Jagten går ind på Susies morder, men sporene er få. Kun Susie ved præcis hvad der skete, og hun er død, og har ikke længere nogen stemme.\nDenne bog er biografisk. Den er skrevet som fiktion, men forfatteren har senere fortalt, at det er hendes egen historie.\nTitlen er mærkelig. Meget mærkelig. Bogen handler nemlig om forfatterens første år på college. Det var året hvor hun mistede sin mødom. Det var året hvor hun blev brutalt voldtaget af en fremmed, da hun var på vej hjem. Det var året hvor hele hendes liv faldt fra hinanden, men hun alligevel formåede at rejse sig, og tage det hele i stiv arm.\nLucky er lige hvad hun mener, hun var. For hun kom ud på den anden side, godt nok med et par ridser i kanten, men med rank ryg og modet på at komme videre.\nSamme Dag Næste År, David Nicholls\nDenne bog var på et tidspunkt det helt store samtaleemne i venindegruppen her i Odense. Vi læste den alle nogenlunde samtidig, og kom hele tiden til at afsløre for meget til hinanden. Den rørte os alle, og vi var alle meget glade for bogen.\nEmma og Dexter vågner op sammen i 1988, de er færdige på universitetet, og nu skal deres liv begynde. De kender ikke rigtig hinanden, men har haft en hyggelig nat. Han skal ud at rejse, hendes liv skal til at begynde. De går hver til sit og lader livet gå sin gang.\nVi følger dem på den samme dag hvert år. De er ikke nødvendigvis sammen, men vi får at vide hvor de er på det tidspunkt, hvordan de er kommet dertil, og hvor de tror de er på vej hen. Sådan går hele bogen, med op og nedture, med kærlighed, skænderier, de to sammen, de to hver for sig.\nBogen indeholder det vildeste twist (!) - Jeg kastede bogen fra mig (det var det twist vi havde lidt svært ved at tie stille med), nægtede at åbne den resten af den dag, og læste den hurtigt igennem dagen efter. Jeg blev rasende. Jeg har siden genlæst bogen, og den er jo fantastisk. Det er ikke typisk romantik eller chick-lit - det er bare godt.\nI sommerferien håber jeg, at kunne genlæse disse perler. Jeg håber også at få genlæst The Great Gatsby (læste den for aaaalt for lang tid siden, og har nu glemt det hele). Jeg vil også prøve at finde tid til Klokkeren fra Notre Damme af Victor Hugo, og hvis jeg virkelig føler for det, så måske Les Miserables. Derudover håber jeg at finde til til at få læst resten af Jean M. Auels bøger i Jordens børn-serien.\nIndsendt af Heidi B. kl. 12.15 4 kommentarer:\nJeg prøver igen. Jeg må og skal skrive det bachelorprojekt nu, koste hvad det vil. Jeg vil være næsten færdig, når jeg tager til Irland i August - når jeg kommer hjem, har jeg 14 dage til at lægge sidste hånd på det. Det skal lykkes. Det kan lykkes. Det lykkes - fandeme. SGU!\nJeg har hentet en ordentlig stak bøger i dag. Ikke alle dem jeg skal bruge. Men nogle af dem. Det var det der slog mig ud sidste gang. Jeg havde hele læsebyrden foran mig hele tiden og uafbrudt. Nu tager jeg den i bidder. Små lækre fantasy og eventyr-bidder.\nJeg får nok ikke læst så meget i dag. Men jeg får lavet en læseplan, og jeg får fundet de vigtigste kapitler i bøgerne. Og jeg har tænkt mig at gøre det hele med en dejlig kop te ved siden af mig. De sidste par gange drak jeg spandevis af kaffe, og det gik ikke. Kald mig bare overtroisk (for det er jeg også) - men kaffen fungerede ikke de sidste to gange. Nu må teen komme til sin ret.\nPs. Skulle i kende noget virkelig godt (teoretisk) litteratur om kunsteventyret og dets oprindelse, så giv lige lyd.\nIndsendt af Heidi B. kl. 16.53 Ingen kommentarer:\nEtiketter: Bachelor, Studiet\nStine var for noget tid siden meget begejstret for en katte-taske. Tasken var, som så mange andre ting, lidt dyrere end hvad en studerendes budget kan holde til. Og hun foreslog derfor at man kunne være kreativ. (Stine var dog heldig nok at få tasken senere - Jeg er stadig lidt misundelig).\nFor noget tid siden besluttede jeg mig for at være kreativ. Jeg ville lave mine egne tasker. Eller, jeg ville købe alle de færdige materialer ind, og så finde på noget fint print til tasken.\nEt net, kan købes billigt her.\nTransferpapir, kan købes billigt her.\nT Å L M O D I G H E D\nJeg bestilte net og transferpapir fra ovenstående links. Tit skal man vente lang tid på ting fra e-bay. Men ikke denne gang. Jeg kunne hente net og papir 8 dage senere.\nDu starter med at stryge dit net. Du må ikke bruge vand eller damp, det handler om knofedt og tålmodighed. Alle rynker og folder skal være helt væk i det område du vil have print på.\nLad nettet køle af. Imens kan du printe dit print (latterlig sætning). Find et billede, en tekst eller lignende og gem billedet. Rediger eventuelt lidt i det. Smid det så i et word dokument - her skal du\nrotere det vandret, så billedet står spejlvendt. Dette er især vigtig hvis der er tekst med, eller stryger du det spejlvendt på tasken. Ikke fedt.\nSå klipper du printet ud af transferpapiret. Du skal klippe så tæt som muligt på selve printet, men lad alligevel et par millimeter være i hver side, det er nemmere at styre, og det er gennemsigtigt alligevel.\nPlacer printet hvor du vil have det (med printet nedad selvfølgelig). Og så skal der stryges - stadig uden vand og damp. Strygejernet skal være på fuld power. Stryg jævnt og hårdt overalt på papiret, husk kanterne og tryk så hårdt du kan. Sørg for der ikke er nogle huller eller luftbobler. Bliv ved i cirka 3-5 minutter (guiden på papiret siger 15-20 sekunder - det passer ikke!)\nHvis du vil have en mat finish, skal du hive bagsiden af transferpapiret af mens det stadig er varmt. Det er skide svært, for du skal hive det i én jævn og hurtig bevægelse, ellers sidder det fast, og du må lægge papiret ned igen og stryge forfra. Det er endnu ikke lykkes for mig.\nI stedet lod jeg papiret køle helt af (cirka 5-10 minutter), og kunne hive papiret af uden problemer, og uden at brænde fingrene. Det fik jeg det her ud af.\nBilledet er fra en vandretur i Skotland. Jeg er helt nede i hjørnet med rygsæk og kort, og foran mig er ren og flot natur. Citatet er fra Ringenes Herre, og er et af mine absolutte yndlingscitater.\nNettet skal nu lades være i 24 timer. Så vender du vrangen ud, og vasker det ved maks 40 grader, uden alt for voldsom sæbe og skyllemiddel. Nettet må ikke kommes i tørretumbleren. Efter det er tørt, stryger du det på vrangen. Nettet må ikke tages i brug før det er vasket.\nNettet kan nu hænge sammen med min, efterhånden ret store, samling net.\nIndsendt af Heidi B. kl. 13.11 6 kommentarer:\nLige nu sidder jeg med en ordentlig bunke problemer, eller dilemmaer om man vil, nej problemer. Det er åndssvage problemer. Faktisk er det ikke problemer. Det er er dumme ting, irriterende ting. Ting der vidner om en lidt forkælet holdning til nogle situationer. Ting jeg alligevel deler med jer, for ud skal det sgu - uanset hvor dumt og små(lig)t det er.\nLige nu vil jeg virkelig gerne ryge, men projekt "ryg udenfor, som i helt udenfor" går rigtig godt lige nu. Meeeeen det regner, og jeg gider ikke ud i regnen. Bum bum.\n(Jeg sagde det var dumt)\nJeg er sulten. Ikke rigtig sulten, sådan lidt lækkersulten. Jeg kunne godt have pandekager, eller is, nej, pandekager med is. Meeeeen jeg har ikke så mange penge på kortet, og det tager jo tid at lave pandekager, og jeg fik også is igår, og jeg kunne godt bruge noget variation i mit sukkerindtag.\n(Det bliver værre)\nJeg har virkelig ondt i mine tænder, eller min tand. Min visdomstand. Min tandlæge har sagt at der er plads til den, men ikke hvis den bliver ved med at gøre ondt. Meeeeen jeg skal til Irland om en måneds tid, og det koster jo lidt penge. Nu overvejer jeg hvad der er nemmest at leve med: En diæt bestående af flydende mad og lidt ondt i tanden eller en tandlægeregning fra helvede?\n(Jeg er ikke færdig endnu)\nJeg har endelig fået noget høfebermedicin der virker. Virkelig virker(!). Jeg er glad, jeg nyser ikke, mine øjne klør ikke mere og jeg hæver ikke op i ansigtet. Meeeeen den medicin er ret dyr. Meget dyr.\n(Og tilbage til udgangspunktet)\nLige nu vil jeg stadig gerne ryge, men projekt "ryg udenfor, som i helt udenfor" går rigtig godt lige nu. Meeeeen det regner stadig, og jeg gider ikke ud i regnen. Bum bum.\nLife is soooo hard. Like Oh My Gaaawd!\nIndsendt af Heidi B. kl. 23.36 4 kommentarer:\nJeg har længe ville læse denne bog. Første gang jeg hørte om den, var vist i et interview med Stephen Fry (min personlige Gud).\nJames Finn Garner startede med at udgive nogle af historierne fra bogen i Playboy Magazine - ja, Playboy Magazine (det er altså ikke løgn, når din kæreste hævder at han læser bladet for de gode artikler).\nDe blev en stor succes, og det blev aftalt at udgive en bog med flere historier.\nBogen skal ses som en satirisk, ironisk og humoristisk kommentar til grupper som 1 Million Moms og lignende. Grupper som slår ned på alt og alle, og kalder alt for politisk ukorrekt, og taler om barnets tarv, uden at handle efter det. Grupper som vil ændre alt, for at "beskytte" børnene.\nJames Finn Garner har derfor taget nogle af de klassiske eventyr, og skrevet dem om så de nu er "politisk korrekte".\nDette gør han ved at understrege, i hver eneste historie, at det ikke er et udtryk for mandschauvinisme når kvinden fejer gulvet, men i de her historier, er det bare fordi de lige havde tid. Kvinden klæder sig ikke udfordrende, og det er slet ikke udseendet det handler om, ligeledes får dyrene deres femten minutters berømmelse, for eksempel da ulven i Rødhætte, får lov til at slå jægeren ihjel; for han skal ikke komme her og tro at Rødhætte og bedstemoderen ikke kan klare sig selv.\nBogen fortsætter i dette spor. Den er underholdende og det er en sjov og anderledes kommentar på al den snak om politisk korrekthed. Jeg giver ham ret, det er et problem, og vi pakker vores børn ind i vat. Men jeg synes kun det er første halvdel af hans bog der fungerer. I første halvdel er han sjov, ironisk og satirisk uden at blive for meget. Det lykkes ham at kommentere på emnet, men med et glimt i øjet.\nI anden halvdel derimod, prøver han alt for meget. Det er tydeligt at han bare forsøger at være sjov, og det falder helt til jorden. Jeg var stadig underholdt, men mest af hans skrivestil og komiske forsøg på at være "skide sjov".\nJeg var underholdt, og bogen gør også det den skal. Læs første halvdel, for at få en humoristisk kommentar på politisk korrekthed. Læs anden halvdel for at krumme tæer og grine af forfatteren.\nIndsendt af Heidi B. kl. 19.00 2 kommentarer:\nEtiketter: anbefalinger, anmeldelser, Bøger\nDet er svært for mig at sige for meget om denne bog, det er jo bog 2 i Matched-serien, og jeg ved ikke om jeg fik nogle af jer til, at ville læse Matched, da jeg talte stort og flot om den i sidste uge.\nIkke desto mindre, vil jeg gøre et forsøg.\nBog 2 er altid lidt tricky. Den er, i en trilogi, altid bare fyld. For det meste bliver man en smule skuffet, men man, eller jeg, ender altid med at læse bog 3 alligevel, bare for at få afslutningen med.\nCrossed er en af de bedre "fillers". Vi følger stadig Cassia, Ky og Xander, og persongalleriet bliver udvidet betydeligt - på en overskuelig måde. Cassias familie er ikke med i bog 2, og vi ved derfor ikke hvad der sker med dem.\nI Crossed forsøger forfatteren sig med to jeg-fortællere. Cassia er stadig hovedpersonen og hovedfortælleren. Men Ky, som er den mest komplekse og interessante person i bogen, får også taletid - og heldigvis fungerer det - det synes jeg ellers normalt ikke at det gør.\nJeg kan, som nævnt, ikke afsløre så meget, men jeg kan fortælle at jeg også rigtig godt kan lide Crossed. Jeg glæder mig til at få læse tredje og sidste bog, Reached. Den ligger klar i vindueskarmen, men må vente til imorgen. De sociale forpligtelser kalder, selvom jeg har mest lyst til at dykke ned i bogen med det samme.\nHar jeg fået nogen af jer med på Matched-vognen?\nIndsendt af Heidi B. kl. 11.58 Ingen kommentarer:\nAl min tid er bare gået op i snot, nys, øjne der klør, ferielæsning og bachelor panik.\nJeg vender stærkt tilbage, min læge har nemlig lige smidt en recept på stærkere høfeber medicin i nakken på mig - 431 kroner. Tak skæbne. Mind mig om aldrig at blive syg igen, så længe jeg er på SU.\nHvis i vil have mig undskyldt, vil jeg lege "tøm-køleskabet-og-basis-lageret" inden jeg skal på arbejde.\nIndsendt af Heidi B. kl. 18.13 Ingen kommentarer:\nEtiketter: Brok, Høfeber\nI don't know much, but I know this much is true #2:\nNår du har hvidt tøj på, hælder du den mest farverige madvare på din tallerken ud over dig selv.\nHvis du virkelig skal ud af døren kl. 18, vælter du/river hul på dine nylonstrømper/spilder/taber du et glas/skal du tisse/skide kl. 17.58.\nNår du endelig har genfundet din læselyst, burde du virkelig skrive ba-projekt.\nNår du finder alle de ting du mangler til vandretur i Irland, har du først penge næste måned, og må håbe på, at det stadig er i butikkerne til d. 1.\nNår du er nødt til at nå toget kl 14.03, vil alle lyskryds på din vej, være røde.\nDowntown.dk har altid de bedste tilbud sidst på måneden. WTF?!\nNår det endelig er varmt og solen skinner hele dagen, er alt du ønsker dig en lille brise i ny og næ. Nej, jeg bliver aldrig tilfreds.\nNår du har pakket tasken med shorts og sandaler og ikke andet. Så vil det regne 4 dage i træk, og du vil have meget våde fødder.\nNår du rækker ud efter den flotte trøje i H&M, har din mor allerede købt den. Til sig selv. Du vil føle dig gammel.\nDin mor vil også allerede have udset sig de flotte sandaler til kræmmermarkedet. Du tier stille. Men føler dig igen gammel.\nDu vil blive solbrændt. Også selvom du smører dig ind i faktor 30 én gang i timen.\nNår du spiser en hel pakke studenterbrød på 2 minutter, vil du føle dig svært tilfreds i cirka 3 sekunder, og herefter have meget dårlig samvittighed. Du vil samtidig være svært stolt at din præstation, men have en følelse af at have oplevet det vildeste antiklimaks.\nIndsendt af Heidi B. kl. 18.59 6 kommentarer:\nEtiketter: Brok, Lister\nSå lang tid er der til at jeg fylder 30. Tredive. T R E D I V E. Dette er ikke (endnu) et aldersforskrækket indlæg. Det er en konstatering. Og et spørgsmål. For her kommer den: Har i en sød bror/ven/fætter eller lignende, som kunne tænke sig at smide en ring på min finger og et ja i min retning inden da? (Det giver os cirka 4 år og 3½ måned til at lære hinanden rigtig godt at kende) Jeg har nemlig lige været til 30 års fødselsdag i det sønderjyske. Fødselaren er ugift (selvom han nu nærmest er godt gift med min veninde, de mangler bare det formelle) - og det giver jo som bekendt peber. Peber i massevis. Seriøst meget peber. Peber, peber, peber.\nSå det her er ikke for sjov (kun lidt). Jeg er selv fra Sønderjylland, så jeg ved at jeg kan vente mig samme behandling på min 30 års fødselsdag. Og det gider jeg virkelig ikke. Så venner, find mig en mand. I har god tid.\nIndsendt af Heidi B. kl. 16.06 2 kommentarer:\nJeg døjer med seriøs høfeber. Virkelig åndssvagt meget høfeber. Vi snakker Heidi-hvorfor-insisterer-du-på-at-tage-på-landet-du-kradser-dine-øjne-ud-og-nu-har-du-ikke-mere-hud-i-og-omkring-næsen høfeber.\nFor tre år siden var det så slemt, at jeg kom til lægen og fik et ordentligt skud binyrebarkhormon - det virkede i to år (Hallelujah), det ville jeg jo så gerne have igen, da virkningen tog af sidste sommer, men min (nye) læge nægtede, for en af de hyppigste bivirkninger ved stort forbrug af binyrebarkhormon er, åbenbart, knogleskørhed (det var der ingen der fortalte mig to år tidligere).\nI stedet fik jeg receptpligtige (effektive) piller og en næsespray, bummelum jeg var klar til at indtage sommeren. Og det virkede fint, og pludseligt virkede pillerne så fint, at jeg faktisk ikke behøvede at tage dem. Mit SU-budget var lykkeligt, og det samme var min stakkels næse og mine (ikke længere) hævede øjne.\nDenne sæson startede mildt ud, og jeg mærkede ingenting til høfeberen. Min økonomi og næse var igen lettede og glade. Men så kom de skide lorte fucking idiotiske pis møgsvin af nogle røvhuller til græspollen på banen. Og nu er det stukket helt af. Mine piller virker ikke. Jeg har ingen næsespray. Jeg har brugt alle mine penge på lommeletter. Og jeg har vist været ret tæt på at ridse min egen hornhinde, når det har kløet lidt for voldsomt.\nJeg ligner noget der er løgn. Jeg nyser på alt, jeg kan nemlig ikke nå at tage en hånd for - Katten hader mig, for hun kan ikke ligge på min mave når jeg nyser.\nJeg kan ikke nyde vejret. Jeg kan ikke have make-up på (egentlig er jeg ligeglad med det her, men det er for at understrege en pointe). Jeg kan ikke sidde i haven og læse. Jeg kan ingenting - faktisk er det også ret farligt for mig at åbne vinduet.\nSådan her ser det ud ved siden af mig hele tiden. Snotpapir i massevis konstant og hele tiden (slikposen havde også været der, havde jeg ikke haft høfeber).\nJeg sidder ved siden af og ser meget ked af det ud. Mens jeg bander og svovler over solen, pollen, og alle mulige andre ting, når nu jeg er i det humør.\nMen det meste af tiden ser jeg sådan her ud, mens jeg prøver at få vejret efter et heftigt nyseanfald.\nOg som en ekstra lille treat til folket, så får i her en lille serie: Sådan ser det ud når du prøver at dokumentere din høfeber, og dine øjne klør af helvedes til hver eneste gang du prøver at tage et billede (det tog fucker lang tid at tage de to ovenstående billeder, på grund af de lorte øjne).\nMan kan næsten fornemme mit "Eeeeijsh" (eller hvad man nu siger).\nIndsendt af Heidi B. kl. 18.30 Ingen kommentarer:\nEtiketter: Høfeber, Sommer\nMin læselyst har taget overhånd, og jeg kan ikke længere styre det, men det betyder også at jeg, heldigvis, får ryddet godt ud i min de-her-bøger-skal-snart-læses liste.\nIgår aftes blev jeg færdig med John Greens Looking for Alaska. Jeg havde set den blive omtalt mange steder, og jeg købte den derfor for lang tid siden fra amazon. Indtil tirsdag aften har den bare ligget og pyntet i min vindueskarm.\nDa jeg endelig kom igang med den, kunne jeg ikke slippe den igen.\nI Looking for Alaska følger man Miles. Han skal til at starte på kostskole i Alabama efter eget valg. Han har ikke de store forventninger til opholdet - men han regner dog med at det bliver en del bedre end hans tidligere skole. Miles elsker at læse biografier, og gør en dyd ud af at huske kendte menneskers sidste ord. Det er således Francois Rabelais' sidste ord, der er en af grundene til at han frivilligt tager på kostskole.\n"So this guy," I said, standing in the doorway of the living room, "Francois Rabelais. He was this poet. And his last words were, 'I go to seek a Great Perhaps.' That's why I'm going. So I don't have to wait until I die to start seeking a Great Perhaps."\nMiles skal dele værelse med Chip, the Colonel, en fyr der har gået på skolen i et par år, hader de rige børn, holder hårdt på at man ikke sladrer om sine venner og er lidt af et geni.\nMiles har fået strenge ordrer på ikke at begynde at ryge og andre dumme ting. Men allerede første aften tænder han sin første cigaret.\nDen cigaret kommer fra en pakke han har købt af Alaska Young. Alaska er en speciel pige, med mange dæmoner i sin fortid, dæmoner som hun ikke taler om. Miles forelsker sig hurtigt i Alaska, og selvom Alaska gør det til sin personlige mission at finde en kæreste til Miles, ændrer det ikke på hans følelser for hende.\nLivet går på kostskolen, og vi får det hele fra Miles' synspunkt, hans tanker, hans meninger og hans øjne. Hans verdensbillede er farvet af hans kærlighed til Alaska, men ikke desto mindre får vi et korrekt billede af en forvirret teenager, som ikke helt ved hvor hans plads i livet er, men virkelig gerne vil finde den.\nBogen sendte mig tilbage til dengang jeg læste The Perks of Being a Wallflower. Jeg var igen meget begejstret. Bogen beskriver teenagerens forvirrede sind fantastisk.\nDen fik mig til at grine, græde, blive vred og være ligeglad. Det er lang tid siden en bog har sendt mig igennem næsten hele følelses registeret, men det gjorde Looking for Alaska. Den dækker så mange emner uden at blive forvirrende. Hver eneste kapitel-titel er nærmest en cliffhanger, i hvert fald i første halvdel af bogen - og det er også det der gør den så svær at slippe: One hundred and thirty-six days before, sixteen days before, the day before, og så videre.\nBogen taler om at vokse op, om kærlighed, venskab, forvirring, tab, sex, stoffer, alkohol og familie. Den dækker så mange ting uden at være flagrende. Du er aldrig i tvivl om, hvad bogen vil med dig, så du lader den gerne tage dig med ud på et sidespor.\nBogen søger, sammen med dig, efter Miles' Great Perhaps, en ting vi sikkert alle søger efter. Miles har bare indset at man lige så godt kan søge efter det så tidligt som muligt.\nLooking for Alaska er en fantastisk lille bog. Læs den hvis du kunne lide The Perks of Being a Wallflower, på sin vis også hvis du kunne lide The Catcher in the Rye. Læs den hvis du har læst andet af John Green. Læs den. Punktum.\nOg nåh ja, fordi jeg tit bliver kaldt a rebel without a cause, den var jo oplagt:\nIndsendt af Heidi B. kl. 13.29 6 kommentarer:\nJeg elsker byfester. Elsker. Elsker. Elsker. Jeg elsker ringridning. Og jeg elsker kræmmermarkeder. Til Kliplé Mærken - som er den første byfest/ringriderfest i sæsonen (i Sønderjylland i hvert fald) - får man det hele.\nI søndags tog jeg til Mærken med min mor (Fik jeg sagt jeg elsker Mærken?). Kræmmermarkedet er et af årets højdepunkter, og det i Kliplev har altid været min favorit. Ikke fordi der er flere boder end andre steder. Ikke fordi man nødvendigvis gør bedre handler her end andre steder. Næh, det er fordi det første man møder når man træder ind på pladsen, seriøst lige til højre for dig, er manden med ærterne (han står der hvert år).\nJeg elsker friske ærter, og ham her kaster dem næsten i hovedet på dig. De er alt for lækre, og jeg ved ikke noget bedre end at gå og guffe på dem, mens jeg kigger på de andre boder.\nBillederne er ikke så gode, jeg glemte mit kamera (FY! Dårlig blogger), så i må tage til takke med dårligt mobil kamera.\nEn anden ting jeg elsker ved byfester og ringridning er ringriderpølserne. Det er så skide uhumsk at få serveret pølser fra et uhygiejnisk telt, så sjasker du dem til med sennep, ketchup og remoulade, og vupti, så har du det kulinariske mirakel der er en Sønderjysk Ringrider.\nVi nåede at spise det hele før jeg fik taget et billede, sorry.\nI år var der en ny bod til Mærken. En bod der ikke altid er med til de sønderjyske byfester - vi er ikke så vilde med det ukendte, forstås.\nDog er jeg rigtig glad for Churros, så dem fik vi også lige spist en del af. Med is og chokolade, selvfølgelig.\nMen det hele går jo ikke op i mad til sådan en byfest. Som regel er man også forbi smugkroen, danseteltet eller karrusellerne. Det var jeg dog ikke denne gang. Smugkroen er for mig forbeholdt de sene nattetimer, og en "vi går aldrig hjem" mentalitet.\nMen vi gik selvfølgelig et par runder på selve kræmmermarkedet.\nJeg har tit svært ved at stoppe mig selv, når jeg tager en tur på et kræmmermarked. Men heldigvis tager sådan et geschæft ofte kun imod kontanter, så når jeg ikke har flere, er det fordi jeg skal hjem. Ikke desto mindre fik jeg et par sager med hjem.\nHer er det meningen i skal lægge mærke til den øverste bog. Jeg prøvede bare at være lidt artsy-fartsy med billedet.\nBogen Politically Correct Bedtime Stories er et satirisk svar til de mennesker, der mener at vi skal lære børnene at være mere politiske korrekte, at censur er helt okay, hvis det er for børnenes skyld og at de "voksne" bør beskytte deres børn mest muligt (Speltmødrene er vist det rigtige udtryk). (Jeg går selvfølgelig ind for at børn skal beskyttes, men de skal også lære at klare sig selv, og opbygge deres egen forståelsesramme, det gør de ikke hvis vi pakker dem ind i vat - men det er et helt andet indlæg) Anyways, bogen gendigter nogle af de mest populære eventyr for børn, og fjerner alt "stødende" materiale, og på den måde bliver fortællingerne røvkedelige, meget anderledes og direkte dårlige.\nGurli kom også med hjem. Endnu en ugle til min efterhånden ret store samling (jeg er slet ikke færdig endnu). Gurli er lavet i samme materiale som en god gammel havenisse, og er sikkert tiltænkt en have, en kolonihave eller lignende. Men nu står hun i mit lille kollegieværelse, og her passer hun godt ind. Og så kostede hun kun 35 kroner.\nJeg er et af de mennesker der ikke bryder sig synderlig meget om dyreprint. Et helt dyr på en trøje er fint, men hvis det kun er printet, så synes jeg det er forfærdeligt (på mig selv). Spørg mig ikke hvorfor, sådan er det bare.\nMen, sådan har jeg det åbenbart ikke når printet er på bukser, som sidder noget så behageligt og godt på mine egne skinker. Og sådan har jeg det åbenbart slet ikke, når det er et par bukser, hvor jeg fik slået nogle kroner af prisen, ved at lægge mit hoved på skrå, smile sødt og sige: "Can I get them for one hundred?" - Og så blinkede jeg vist også lidt rigeligt. Alle kneb gælder.\nJeg hev også en t-shirt med hjem, men den er stadig i Sønderjylland. Jeg kan dog fortælle så meget at den er lækker, har en lille smule bling og en hel masse "tickle me Elmo" på. Jeg sælger den godt, ik?\nAnyways, jeg elsker ringridning, byfest og mærken - man er vel opvokset i Sønderjylland.\nIndsendt af Heidi B. kl. 19.30 1 kommentar:\nEtiketter: Køb, Mad, Mor, RIngridning, Shopping\nJeg er meget glad for YA genren - særligt når den krydres med lidt fantasy eller sci-fi. Og i høj grad hvis bogen foregår i et dystopisk, måske endda post-apokalyptisk, miljø.\nMatched blev anbefalet af en god veninde, når det kommer til hyggelæsning er vi rimelig meget i samme båd, så jeg havde ingen skrupler da jeg bestilte bogen hjem.\nMatched handler om Cassia. Hun er 17 år gammel og bor i en verden hvor alt bliver bestemt for dig. The Society beregner alt ud fra statistikker, målinger, observationer og indsamlet data. De bestemmer hvad du skal spise, hvilket tøj du går i, hvad du skal læse, hvad du skal arbejde med resten af dit liv, hvem du skal giftes med, hvor mange børn du får og hvornår du skal dø.\nVi møder Cassia på aftenen for hendes Matching Banquet, det er aftenen hvor hun finder ud af, hvem hun skal giftes med, når hun fylder 21.\nCassia bliver sat sammen med Xander, hendes bedste ven. De er begge utrolig glade og tilfredse. Når du bliver sat sammen med nogen, får du et lille memorycard med hjem, hvor alle relevante oplysninger om din kommende mand/kone er gemt. Selvom Cassia kender Xander ud og ind, vil hun alligevel se, hvad The Society har fundet relevant om Xander. Men da hun aktiverer memorycardet, er det en andens ansigt hun ser, Ky Markham.\nHvis du bryder The Societys regler, kan du blive re-klassificeret. Du kan blive til en aberration - her har du brudt en vigtig regel, og nogle privilegier tages fra dig, men du får lov til at leve et normalt liv - alene, hvis du følger alle regler fra nu af. Du kan også kaldes en Anomalie, denne klassifikation er den værste, du vil ikke have nogle privilegier, og du vil blive sendt væk, for at leve i en af de ydre provinser.\nKy Markham er en abberation. Cassia kan ikke få Ky ud af hovedet, for denne dreng kender hun også. Han bor på samme gade som Cassia og de ses tit. Cassia bliver interesseret i at vide mere om Ky, og hun opsøger ham derfor mere end normalt.\nCassia har en stærk tro på The Society, men hendes farfars sidste ord og handlinger, får hende til at tvivle, og at Kys ansigt dukkede op i stedet for Xander, hjælper ikke på hendes tvivl.\nLangsomt bliver Cassia mere og mere forelsket i Ky, og langsomt bliver The Society mere og mere opmærksom på Cassia, hendes familie og Ky. Det betyder også, at den verden de alle kender, langsomt falder fra hinanden.\nBogen er en del af en trilogi (mener jeg), jeg har hurtigt bestilt bog 2 og 3, for jeg var nu meget glad for denne bog. Jeg synes slutningen var lidt hurtig og mærkelig, men det hænger jo nok også sammen med, at forfatteren skulle lægge op til en 2'er - dog foretrækker jeg en rigtig cliffhanger inden næste bog, så her var jeg ikke helt med.\nHvis du er til YA genren, krydret med en hel del dystopi, og en teenager der skal være mere voksen end det er meningen. Hvis du er til umulig kærlighed, krydret med en teenagers opgør med et dødbringende diktatur, så skal du læse Matched.\nIndsendt af Heidi B. kl. 12.25 Ingen kommentarer:\nEtiketter: anbefalinger, anmeldelser, Bøger, Sci-fi\nIkke at jeg behøver en "pick-me-up" i de her dage. Jeg har det rigtig godt, og føler næsten at mine skridt er lettere. Måske er det fordi jeg ved, at jeg kun mangler en lille forhindring, før jeg oprigtigt kan kalde mig bachelor. Måske er det vejret. Måske er det noget helt andet, jeg ved det ikke.\nMen ikke desto mindre har amazon altid været min "go-to-guy" når jeg skulle have lidt hjælp til at få smilet frem. Denne gang har amazon blot været med til at gøre smilet større. Jeg kan nu i spænding vente på min bogpakke (jeg bestilte for et par timer siden, og jeg har allerede kørt track and trace på lortet fire gange, tålmodighed er ikke min stærke side).\nJeg har bestilt følgende, og jeg glæder mig helt vildt til hver eneste:\nSom jeg nævnte i det tidligere indlæg, har jeg genfundet min læselyst. Dette skete takket være bogen Matched af Ally Condie. Bogen følger Cassia, som lever i et samfund hvor alt er bestemt for hende, og det er bestemt ud fra statistikker, målinger og så videre.\nDet bestemmes hvem du skal giftes med, hvad du skal spise, hvad du skal arbejde med, hvilke fag du skal følge i skolen, hvor mange børn du må få, hvilke træer der skal gro i din have og det bestemmes sågar hvornår du skal dø.\nCassia bliver sat sammen med sin bedste ven, de kan se frem til at skulle giftes når de begge er fyldt 21, men Cassia er ikke helt som de andre. Hjernevaskningen er ikke helt så gennemført ved hende, som ved resten af samfundet (i hvert fald store dele af det). Hun forelsker sig i en anden dreng, selvom de begge ved det er forkert, og kan få dem udstødt af samfundet. Langsomt falder Cassias verden sammen omkring hende - og her kommer klichéen så: "Kan kærligheden redde hende?"\nJeg var fanget fra første side, og jeg har haft meget svært ved at lægge den fra mig igen, jeg har derfor i al hast bestilt bog 2 Crossed og 3 Reached - og venter nu er spænding.\nNæste bog på listen er The Waterproof Bible af Andrew Kaufmann. Et par af jer vil måske kunne huske, at jeg var meget begejstret for hans lille perle All My Friends are Superheroes. Ligesom med den bog, ved jeg intet om den jeg har bestilt. Jeg ved at hovedpersonen hedder Rebecca, og det vist nok er noget med, at hun ikke kan skjule sine følelser overhovedet, og derfor altid er en åben bog for sine medmennesker. Jeg regner ikke med at blive skuffet, for ligesom med hans første bog, går jeg ind til det med en helt blank tavle.\nJeg har også bestilt Warm Bodies af Isaac Marion. Jeg har endnu ikke fået set filmen, og når heller ikke at se den i biografen, derfor læser jeg nu bogen først, og må låne mig til filmen på et senere tidspunkt.\nMidt imellem de mange film, tv-serier og bøger om zombie-apokalypsen er her et andet spin på samme emne. Zombierne er stadig udøde, hjernespisende, umulige at slå ihjel og generelt klamme. Men én af dem spiser hjernen på en fyr der er meget forelsket i sin kæreste. Zombien render senere ind i pigen, og langsomt udvikler han følelser for pigen, og hun for ham.\nIgen er klichéen over dem alle med: "Kan kærligheden redde dem begge?"\nThe Summer I became a Nerd af Leah R. Miller er en bog, jeg aldrig havde fundet, havde det ikke været for Maja, jeg vil derfor ikke sige så meget om bogen her, men i stedet sende jer derover, så i kan læse hendes anmeldelse af bogen. Jeg kan kun sige, at jeg glæder mig.\nSidst men absolut ikke mindst, kommer et af de mest nørdede indkøb jeg har gjort mig længe. Jeg er, som bekendt, kæmpe Harry Potter fan. Jeg er den stolte ejer af to forskellige bokssæt med bøgerne (og jeg drømmer om et tredje), Beedle the Bards eventyr, en timeturner, en halskæde med deathly hallows symbolet, jeg ser filmene mere end jeg ser min egen mor, og jeg læser bøgerne igen og igen. Derfor måtte jeg eje Mugglenet.coms Harry Potter should have died: controversial views from the #1 fan site. Bogen er fyldt med debatter fra mugglenet.com, den er spækket med fansenes meninger, og du får to sider af samme sag hele vejen igennem. Jeg glæder mig til at få kigget i den.\nIndsendt af Heidi B. kl. 18.00 4 kommentarer:\nEtiketter: Amazon, at være litterat, Bøger\nI mit sønderjyske skjul har jeg sovet. Jeg har sovet længe. Jeg har sovet med god samvittighed. Og jeg har lagt mig til, uden at stille vækkeuret. Jeg har nydt det og haft brug for det.\nJeg har også læst en del i mit sønderjyske skjul. Jeg har genfundet min læselyst, og fejret det ved at bestille en bogpakke fra amazon (hvornår blev jeg en af dem, der starter på en serie uden at have næste bog ved hånden, eller i hvert fald på vej? Idiot Heidi).\nJeg har spist frugt, chokolade, chips og slik. Jeg har puttet med katten. Jeg har rullet cigaretter for min mor (100 styks! - Jeez). Min computer er blevet hacket i mit sønderjyske skjul, men jeg var så afslappet, at jeg bare trak lidt på skulderen (min storebror fiksede det indenfor 24 timer, var der gået lidt længere, havde hidsig-'storby'-Heidi nok taget over).\nI mit sønderjyske skjul har jeg drukket øl og spist god mad med de dejligste veninder. Jeg har flashet mine meget blege ben. Og jeg har nydt hvert et øjeblik.\nJeg har som sagt genfundet min læselyst, nu skal jeg bare lære at styre den igen. Jeg har jo stadig en bachelor opgave der skal skrives - dog har mit sønderjyske skjul skabt en meget god balance, så jeg er ikke gået i panik. Endnu.\nTilbage i Odense kan jeg nu, for første gang siden marts 2012, sige: Jeg har det fucking godt!\nIndsendt af Heidi B. kl. 14.09 2 kommentarer:\nBA i Litteraturvidenskab med tilvalg i film- og medievidenskab\nImorgen skal jeg til eksamen. Det er min sidste eksamen på bachelordelen af min uddannelse. Havde jeg ikke læst humaniora, havde der været en lille chance for, at jeg nu kunne være færdig, eller kalde mig færdig og finde et (relevant) job i stedet.\nMen imorgen har jeg en uddannelse. Sådan en rigtig voksen uddannelse. Jeg har allerede én uddannelse, en international HHX fra International Business College i Aabenraa (Haha, international uddannelse taget i provinsen - oh the irony). Den uddannelse har jeg valgt at smide af helvedes til, selvom mange åbenbart spåede mig en stor fremtid som revisor. Men lad os nu være realistiske, jeg er ikke revisormateriale - ja, jeg kan ordne dine regnskaber og tjekke din skat, men jeg går i orange bukser, med bourdoux trøje, grøn taske, blå sko og læderjakke - jeg er ikke revisor. (Voldsom sætten i bås jeg lige fik præsteret der, men det er okay for jeg skal op i sociologi imorgen - jeg øver mig).\nImorgen er jeg sådan lidt mere voksen end jeg er i dag. Eller jeg skal forestille at være det. Om et par måneder har jeg et bachelorbevis, jeg kan begynde at sende med når jeg søger arbejde. Jeg har en ting mere at smide på CV'et, og jeg har en "degree in book reading" - som min gamle arbejdsgiver kaldte det.\nImorgen er jeg ikke længere i gang med en bachelor, imorgen er jeg i gang med kandidaten. (Okay imorgen er jeg nok lidt halvsnalret og pænt træt, men i ved hvad jeg mener).\nImorgen aften når jeg sidder i toget mod Sønderjylland, er jeg BA i Litteraturvidenskab med tilvalg i film- og medievidenskab. Hold nu kæft hvor er det stort. Og skræmmende.\nPs. Vi ser lige bort fra det faktum, at jeg ikke har afleveret mit bachelor projekt endnu, jeg er i gang og det er jo bare en formalitet. Ahem..\nIndsendt af Heidi B. kl. 22.16 1 kommentar:\nEtiketter: At være voksen, Eksamen, Studiet\nAt JP Aarhus igår havde en leder, under titlen Flagdage, hvor der tales om Pride-paraden i følgende termer:\n"For eksempel nøjes homo-, trans- og biseksuelle personer ikke med i ro og mag at dyrke deres seksualitet sammen med ligesindede, men arrangerer veritable byfester og farverige optog alene med det formål at stille deres seksualitet til skue."\nOg, (da talen falder på, at der i Aarhus blev ansøgt om at få regnbueflaget på busserne)\n"En dispensation ville blot bane vejen for nye dispensationsansøgninger fra perifere foretagender, og hvorfor i alverden skal en hel by tages som gidsel for nogle menneskers trang til aggressivt at udstille deres seksualitet."\nOg de lægger endda ud med en vaskeægte "jeg er ikke racist, men..." indledning:\n"Vi skal nok være lidt forsigtige med ordvalget her, for der skal erfaringsmæssigt ikke ret meget til, før forbandelser som intolerance, diskrimination, homofobi, forskelsbehandling og foragt for minioriteter fyger gennem luften, og enhver nuancering af debatten dermed er udelukket."\nI kan læse hele lederen her.\nJeg har lige et par kommentarer til lederen, de er ikke særligt konstruktive, nogle ville nok betegne ordene som en veritabel tilsvining (men jeg fortsætter bare i samme stil, i et grimmere sprog)\nHvad fanden i helvede er meningen JP? Hvad bilder i jer ind? Pride-paraden er ikke en fest hvor byen tages til gidsel, for at homo-, bi- og transseksuelle kan smide deres seksualitet i hovederne på os andre. Det er en hyldest til mangfoldigheden. En reminder om, at den åbenhed der findes i nogle lande, ikke er tilfældet i andre. Det er en hyldest af menneskerettighederne.\nI det jyske er der ringriderfester, det er sgu heller ikke alle der gider deltage i dem, men vi ser os ikke taget som gidsler, vi lader fandeme bare være med at dukke op.\nDen leder er skrevet anonymt (!) - det kan jeg til dels godt forstå, for skribenten lyder sgu også som lidt af et røvhul.\nJa ja, nu er der nok nogen der spiller ytringsfrihedskortet, men det der er ikke ytringsfrihed, det er ytringssvineri - og det er sådanne ting der skal deles til DFs landsmøde eller over en øl med de andre idioter til traktortræk.\nHold dog kæft!\n(Jeg sagde det ikke blev konstruktivt)\nPs. Jeg kan faktisk godt lide ringridning, men altså..\nIndsendt af Heidi B. kl. 22.13 2 kommentarer:\nSeriøst, jeg har virkelig brug for den.\nIndsendt af Heidi B. kl. 11.24 1 kommentar:\nEtiketter: Eksamen, Studiet\nIndsendt af Heidi B. kl. 21.31 Ingen kommentarer:\nI sommerferien synes jeg du skal læse: Chick-lit Edition\nJeg fortsætter med at fortælle dig, hvad jeg synes du skal læse. Denne gang tager vi fat i chick-lit genren.\nChick-lit er i min optik helt fantastisk. Det er som oftest nemt at komme igennem, du skal bare nyde historien og der er ingen dikkedarer. Der er et plot, som er nemt at følge og du vender tit sidste side med et smil på læben.\n1. Shopaholic-serien af Sophie Kinsella. 6 bind.\nDe fleste har allerede læst Shopaholic-serien, men det er en serie som sagtens kan tåle en genlæsning.\nRebecca Bloomwood er en af de typer der, ligesom mig, ville være bedre tjent med et mastercard debit - det kort kan ikke gå i minus, med mindre du får lov til at få en kassekredit.\nHun køber stort og småt hele tiden, og tit som en trøst for et eller andet, eller en belønning. Det kender vi jo alle.\nVi følger hende på op og nedturene, vi griner med hende, vi græder med hende og vi har lyst til at banke hende i hovedet, og presse fornuftshatten ned over hovedet på hende.\nHun er en lidt overdrevet version af den typiske shopaholic, men hun er sød, sjøv og herlig at være i selskab med, og bøgerne er rigtig nemme at læse, uden at blive trivielle.\n2. Alt af Marian Keyes.\nMarian Keyes er en Gud! Jeg elsker hendes bøger, hun var mit første møde med genren og jeg har ikke noget, jeg ikke kan anbefale ved hende. Det skulle da lige være hendes artikelserier Under the duvet og Further under the duvet. De begejstrede mig ikke synderligt, men det var nok mere fordi, jeg elsker hendes lange historier.\nDe titler jeg har stående herhjemme, og virkelig er glad for er Vandmelonen - fantastisk bog om en gravid kvinde, og hendes kvaler. Angels - Maggie forlader sin mand og rejser til Hollywood med alt hvad det indebærer. Rachels Holiday - Op og nedture for en narkoman i et misbrugscenter. Tre Sider af Samme Sag - En fyr forlader sin kæreste, for kærestens veninde. Vi hører alle sider af sagen, og man ender med ikke at hade nogen af dem. One Charming Man - en vaskeægte player er overalt, kvinderne aner intet. Last Chance Saloon - unge mennesker med hver deres historie mødes på en bar, og aftaler at nu skal deres liv se anderledes ud.\nOg selvfølgelig: Sushi for Beginners!\nOg en jeg ikke har stående derhjemme, men lånte af Stinna: Er der Nogen? Hold nu kæft den er god. Anna har været med i en bilulykke sammen med hendes mand - vi møder hende umiddelbart efter ulykken.\n3. Alt andet af Sophie Kinsella.\nJeg nævner lige en masse titler. Twenties Girl, Domestic Goddess, Remember Me. Okay ikke en masse, tre. Men tre er også fint. Alle bøgerne er rigtig gode. Twenties Girl handler om mødet med døden på en meget humoristisk måde. Domestic Goddess - når du fucker det hele op, og flygter fra hverdagen, så ender du som hushjælp i en lille forstad - og det er ekstra sjovt, for du kender ikke forskellen på en kost og en gulvmoppe. Remember Me handler om en ung kvinde der kommer ud for en ulykke. Hun vågner med hukommelsestab, og kan derfor ikke huske de sidste par år. På de par år har hun åbenbart distanceret sig fra sine bedste veninder, forlovet sig med en forfærdelig mand og er generelt blevet til en kæmpe ko.\n4. The Last Letter from your Lover, af Jojo Moyes.\nDet her er vaskeægte romantisk chick-lit. En kvinde har afskrevet den konventionelle kærlighed, og har nu kastet sin kærlighed over en gift mand. Hun finder et gammelt kærestebrev, og før det til sin mission at finde personen bag og modtageren. Alt imens følger vi modtagerens og den unge kvindes historie. Den ene foregår i nutiden, den anden foregår 50 år tidligere.\nDen er fantastisk, også selvom du flere gange bliver så sur, at du kyler bogen igennem stuen. True Story.\n5. God i Sengen, af Jennifer Weiner.\nHvad gør du, hvis din ekskæreste udgiver en artikel om tykke piger, der er bedre i sengen en smukke, slanke piger, og du har hovedrollen som den tykke pige?\nDet er i store træk plottet i denne roman. Den er hyggelig, sjov og tankevækkende.\n6. How to Kill your Husband, and other handy household tips, af Kathy Lette.\nHannah og Cassies bedste veninde, Jazz, er mistænkt og varetægtsfængslet for mordet på hendes mand. Bogen følger deres kamp for at få veninden frifundet, samtidig med at den er proppet med flashbacks til Jazz's ægteskabelige "lykke". Slutningen er chokerende og fantastisk. Fantastisk lille bog.\n7. The Devil Wears Prada, af Lauren Weisberger.\nI har sikkert allerede set filmen, og bogen er faktisk næsten det samme, den er bare bedre. Og så er den ikke så "Hollywood" som filmen. Den er sandfærdig i stedet.\n8. With or Without You, af Carole Matthews.\nHvad sker der, når du bliver forladt af ham du har været sammen med altid. Du er stadig ung og du har hele livet foran dig. Alligevel bliver du knust og må væk. Du tager selvfølgelig til Nepal og vil trekke til basecamp på Mount Everest.\nMine absolutte favoritter er bøgerne om de prostituerede (I know, jeg må have et problem), jeg elsker dem.\n8. Diary of a Manhattan Callgirl, Diary of a Married Callgirl, Diary of a Jetsetting Callgirl, alle af Tracy Quan.\nIngen af hovedpersonens nærmeste ved hvad hun laver. Hendes familie tror at hun har forhandlet sig til verdens bedste løn, og hendes forlovede tror hendes forældre er åndssvagt rige og giver hende lommepenge.\nAlt dette kan kun føre til sindssyge situationer og forklaringsproblemer, og det er lige hvad der sker. Alle tre bind er fantastiske. Og jeg har hørt rygter om en fjerde.\n9. Belle de Jour bøgerne.\nBelle de Jour bøgerne er til dels selvbiografiske. Man følger en callgirl fra London, kun et par stykker af hendes nærmeste ved hvad hun rigtig laver. Bogen er meget grafisk, og inden detaljer holdes tilbage.\nJeg ejer to af bøgerne, men jeg tror der er tre romaner, og så findes der et par "sådan gør de prostituerede" bøger.\nI lang tid var forfatteren anonym, men hun stod frem for noget tid siden. CHOK! Kvinden har en PhD og var prostitueret i 14 måneder efter afslutningen af denne. (Englænderne var chokerede - ikke mig). Bøgerne er forresten blevet lavet til en tv-serie med Billie Piper i hovedrollen.\n10. Under Cover, af Luke Bradbury.\nEn mands vej ind i livet som prostitueret. Hvordan han langsomt bliver hevet længere og længere ind i et univers, han ikke helt ved om ham vil være i. Men han har meget svært ved at sige nej til pengene, og der er jo ikke noget bedre end sex. Jeg har også her hørt rygter om en toer, men jeg har ikke fået undersøgt det.\nI sommerferien regner jeg selv med at genlæse lidt Marian Keyes, Tracy Quans callgirlbøger, noget mere Jojo Moyes og hvad jeg nu kan finde på amazon.\nIndsendt af Heidi B. kl. 10.11 2 kommentarer:\nEtiketter: anbefalinger, Bøger, Læsning


Kors drøm om amning - 2021 - QueSignificaSoñar.net | App Stretch\ndrøm om amning\nbetydningen af drøm om amning har en positiv fortolkning, som du vil opdage i denne artikel.\nat være en kilde til mad og beskyttelse er et tegn på, at du har det følelsesmæssigt godt. Fra de fjerneste oprindelige kulturer tildeler de en vigtig betydning for amning af vores børn. Du befinder dig på et tidspunkt i dit liv, hvor dine indre følelser er i optimal balance at give til andre. Du tilføjer mere, end du trækker fra.\nhvad betyder det at drømme om amning ?\nat drømme om at fodre en stor dreng\ndrømmer om at amme en mandlig baby\ndrømmer om at amme en nyfødt baby\ndrøm om amning en nyfødt pige\ndrømmer om at amme en baby, der ikke er min\ndrøm om ammende dyr: kat, hund osv\ndrøm med brystvorter, der spildte mælk\ndrøm at være forberedt på amning\ndrømmer om at se amme\nhvis du drømmer om at amme en nyfødt, held og lykke i dine nye projekter. Betydningen af at drømme om at amme en mandlig baby, invitation til at tale med nogen om dine bekymringer. Drømmen om amning baby pige, følelsesmæssige behov. Når vi drømmer om, at vi ammer en baby, der ikke er vores, skal vi passe på os selv. Og betydningen af at drømme om at se amning, du leder efter løsninger på dine problemer.\nmen hvis du drømmer om, at disse ammer en baby eller et barn (se mere om drøm med børn), og dette er større end 12 måneder, eller gør en stor indsats for at gøre det, og du føler utilfredshed, hvad det betyder er, at du har mange økonomiske problemer, livet smiler ikke til dig, du, du akkumulerer fakturaer, og dag efter dag gør det dig vanskeligere at overleve denne situation, så meget smerte gør dig.\nmen det er ikke alt, det betyder også, at du risikerer at miste en stor sum penge, det kan betyde, at du mister et job, en virksomhed eller noget andet, der har at gøre med dette. Du kan se mere om at drømme om at miste dit job.\ndrømmer om at amme en mandlig baby siges at vise frygt for, at andre vil se deres frygt og svagheder. Det kan være et tegn at tale med nogen om dine bekymringer og ikke bekymre dig om at lade andre hjælpe dig. Du skal dog være opmærksom på dine følelser under søvn.\nbabyer repræsenterer nye begyndelser eller et nyt liv. I naturen modtager en nyfødt næringsstoffer til at vokse og antistoffer fra mælken fra moderen. At drømme om at amme en nyfødt baby betyder, at du starter et nyt projekt i dit liv, og det kan være en ny forretning eller et forhold.\ndrøm om amning en nyfødt pige afspejler afhængighed. Følelsesmæssigt behov eller en delikat situation, der sker, der har brug for pleje og pleje.\nnår du drømmer om at elske en baby, der ikke er din, er det muligt, at din hjerne i pausen forsøger at sige, at du har brug for noget ernæring til den baby, der ikke er din, men virkelig den baby kan være dig selv.\nmåske er det et tegn på, at du skal passe på dig selv. Måske prøver din følsomme hjerne at fortælle din bevidste hjerne, at det er tid til at få en baby. Eller måske virker hans biologiske ur. Du kan se betydningen af at drømme om graviditet.\ndrøm om ammende dyr: kat, hund osv; Det vedrører noget i det virkelige liv, ens personlighed eller karakter. Du kan være interesseret i at se mere om at drømme om hunde eller drømme om katte.\ndet kunne være en karriere, et forhold osv.Bestem, hvilket område af dit liv der resonerer i historien og ikke synes naturligt for dig.\ndrømmen afspejler det faktum, at det, der startede som en måde at hjælpe, men ændrede sig til noget unaturligt.\ndu kan være interesseret i rådgivning: Betydning af at drømme med børn.\nhvis du efter at have vurderet dit liv overvejer, at situationen har at gøre med den professionelle karriere, der ikke længere er tilfredsstillende, antyder drømmen, at målene kræver en nytænkning. Resultat: søvn er en invitation til at revurdere utilfredsstillende dele af livet. For flere betydninger besøg drømmer med dyr.\nBetydning af drømmefodring / amning\nhvis du drømmer om fra dine brystvorter mælk kommer ud det betyder, at det er meget sandsynligt, at du er gravid, og det er noget, du har brugt meget tid på at vente og endelig får du det, eller følelsesmæssigt er du forberedt, og nu er det tid til at planlægge.\nnår du ser mælk komme ud af dine brystvorter, er det fordi barnet inde i dig er ønsket.\ndu vil måske konsultere: Betydning af drøm med babyer\nhvis du drømmer om, at disse er klar til at fodre din dyrebare baby, hvad du vil sige er, at du har meget moderlig kærlighed til dig at give din baby, du elsker din lille, eller det kan endda betyde, at en eller du vil forblive i bånd, det hele afhænger af, hvem der præcist sker i den drøm.\nnår du drømmer om, at du ser en mor tage hendes baby til at amme med stor kærlighed, hvad det betyder er, at du har en ide at planlægge i sindet. Dette kan have at gøre med løsninger på de problemer, der bekymrer dig så meget.\ndu kan være interesseret i rådgivning: Betydning af at drømme om abort eller miste en graviditet.\ndet anbefales, at du følger din intuition, og at du kæmper for de ideer, du har, fordi de i det lange løb kan fungere godt.


Slut med "runs" i Diablo 3?\nForfatter Emne: Slut med "runs" i Diablo 3? (Læst 8284 gange)\nSv: Slut med "runs" i Diablo 3?\n« Svar #30 Dato: Februar 23, 2012, 08:13:31 pm »\nDet vil promovere at man spiller flere timer i træk hvilket går imod blizzards "hold en pause på 15min for hver time du spiller" så tvivler på det.\n« Svar #31 Dato: Februar 23, 2012, 08:13:58 pm »\nCitat fra: Andrea8900 efter Februar 23, 2012, 08:09:24 pm\nKunne blizz lave det sådan, at lootet vil blive bedre desto længere tid et game er åbnet? Så f.eks af den stiger med 0,001% eller sådan noget for hver time man er i game? Det vil jo sige at der er gevinst ved at være længere tid i games og ulemper for bots, som normalt klare et run i løbet af få sekunder. Lyder det helt vanvittigt?\nAltså ville det ikke bare medføre at folk kun skulle spille i perioder hvor de har længere tid rådighed? :s\nBlizzard vil måske også gerne fanger de spillere som måske ikke har tid til at spille i længere stykke tid af gangen måske?\nI forhold til bots, ville man ikke bare kunne indstille dem til at blive ved at farme i et spil der har kørt i længere stykke tid, eller at de bare automatisk finder spil som har kørt i et længere stykke tid og så looter items? :S\n« Svar #32 Dato: Februar 23, 2012, 08:32:23 pm »\nDet ville da være en slags løsning, men jeg tror blizzard finder på noget bedre\n« Svar #33 Dato: Februar 23, 2012, 08:38:22 pm »\nCitat fra: Salle efter Februar 23, 2012, 08:13:58 pm\nIgen bare en tanke.\nHvis procentsatsen er lav, vil det jo ikke kunne mærkes i det kort løb og sådan vil det jo være for alle, men det vil til gengæld inspirerer til at spille spillet. Hvilket også betyder at de som spiller sammen og ikke bare lige hurtigt skal igennem et stykke, for at komme videre i handlingen (Booste) for en bonus, ligesom blizzard allerede har opfordret til, at de som gør en ekstra indsats for noget ekstra udbytte.\nMed hensyn til bots, så tænker jeg, at hvis de f.eks. skal joine games som er åbne, så kan de ikke vide hvor langt eller hvor i spillet de forskellige players er. Det vil gøre det svært for botten af joine der hvor muligheden for drop vil være bedst. Jeg kan godt se at hvis botten indstilles til at lave et game og så vente i det, er det svært at gøre noget ved det. Men jeg tænker bare at det vil være hurtigere for spilleren selv at lave et run end at skulle have en bot til at køre et run i timen eller sådan noget. Muligheden vil jo være højere ved at gennemspille end at botten skulle vente på at procentsatsen er høj nok.\n« Svar #34 Dato: Februar 23, 2012, 08:38:46 pm »\nCitat fra: Nilsson. efter Februar 23, 2012, 08:32:23 pm\nGår de sikkert\n« Svar #35 Dato: Februar 23, 2012, 08:43:26 pm »\nJeg tænker også, at hvis procentsatsen er sat for lavt. Ville der ikke være nok grund til at spille længere, som jo ville være formålet. Samt at hvis den var for høj ville det måske gøre at folk f.eks. loggede ind om morgen, inden skole/arbejde, stod stille i byen og når de så kom hjem, kørte hele Inferno igennem med alt for høj dropchance.. :S Tænker mere bare noget i stil med det system der kører i diablo 2, at man bliver smidt af battle.net hvis man joiner for mange games inden for en bestemt periode...\nBots i dibalo 2 var jo også meget præget af at der fandtes builds der ownede alting.. F.eks. en hammerdin.. Man var til sidst så overpowered i forhold til mobs, at det simpelthen var for nemt, dette kunne man måske nemmere rette på i d3. Således at selv med det bedste gear, er det stadig nødvendigt med lidt omtanke hvis man skal spille inferno..\n« Svar #36 Dato: Februar 23, 2012, 08:46:36 pm »\nJeg føler mig ret overbivist om at jeg har læst en artikel fra diablo eller muligvis noget fra blizzcon... anyways. mener at de snakkede om at på inferno ville mobs stadig have forskellige loottable(i mangel af bedre beskrivelse). men at random championmobs vidst nok skulle have de bedste chancer for drops. eller det samme som bosser. Mener at de ville stadig gerne have at nogle svære mobs skulle have bedre loot men de ville undgå bossruns. så derfor skulle de random champions have de bedste loot. de skulle så også være pænt svære på inferno.\nTanken bag er at det skulle kunne betale sig rent faktisk at følge "historien" på inferno simpelt hen fordi at de random champions man møder skulle have rigtig gode loottables.\n« Svar #37 Dato: Februar 23, 2012, 08:49:25 pm »\nDet er bestemt også en mulighed!\n« Svar #38 Dato: Februar 23, 2012, 08:58:15 pm »\nCitat fra: Nilsson. efter Februar 23, 2012, 08:43:26 pm\nBlizzard kunne jo lave det så der var et max niveau for loot procenten. Det vil jo gøre at der selvfølgelig er nogle der vil lade der characters stå i et game, men efter en periode vil loot procenten ikke stige mere og derfor vil perioder der overstiger max'et, ikke være gunstig for spilleren. Der vil spillere der spiller et par timer i samme spil, have muligheden for at optjene loot procenten 2 gange og derved øge muligheden for at finde de gode items.\nBots problemerne vil jo kunne løses ved at inferno kun kan klares ved samarbejde med andre spillere. Det vil sætte bots ud af spillet, da det kræver ret meget at sætte botten op til at interagere med andre spillere eller bots.\n« Svar #39 Dato: Februar 23, 2012, 08:59:47 pm »\nInferno mode kun klares med samarbejde med andre spillere? så er det jo ikke et solo spil, der er nogle der ingen venner har, så vil de ikke kunne complete inferno :p\n« Svar #40 Dato: Februar 23, 2012, 09:32:19 pm »\nDe spillere der ingen venner har, joiner de public games der findes\n« Svar #41 Dato: Februar 23, 2012, 09:39:31 pm »\nCitat fra: Andrea8900 efter Februar 23, 2012, 09:32:19 pm\nKan du self have ret i, selvom jeg nødigt ville prøve Inferno i et public game, har heldigvis en del venner som skal spille D3, så glæder mig til at teste det med dem\n« Svar #42 Dato: Februar 23, 2012, 09:39:51 pm »\nSuk... Jeg føler mig truffet af den der... xD\n« Svar #43 Dato: Februar 23, 2012, 09:41:16 pm »\nCitat fra: JacoAnd efter Februar 23, 2012, 09:39:51 pm\nHaha, når spillet udkommer må du gerne adde mig som ven\n« Svar #44 Dato: Februar 23, 2012, 09:47:05 pm »\nDet er jeg ked af. Du skal være velkommen til at adde mig Så må vi se om vi kan finde et tidspunkt at spille på


”NutriFair er en messe jeg holder meget af. Det er et sted, hvor vi samler de fagfolk fra husdyrproduktionen, som har lyst til at nørde deres fag, og hvor gæster og udstillere har tid til at fordybe sig i den gode, faglige samtale,” fortæller Ida Brøgger Hahn, og fortsætter:\n”Efter et år, hvor Corona har sat en stopper for de fysiske møder, trænger vi alle til at komme ud og se hinanden i øjnene igen. Vi trænger til at inspirere hinanden, fordybe os i faglige samtaler og lade smil, energi og latter fylde igen. Og på NutriFair skal der være tid og overskud til fordybelse. Det er den særlige kvalitet NutriFair har, og det er den særlige kvalitet som mit arbejde som projektleder, vil tage udgangspunkt i.”\nIda Brøgger Hahn er uddannet cand.mag. i oplevelsesøkonomi fra Aarhus Universitet.\nHun blev ansat ved Messe C i juni 2019, og er tidligere projekt- og marketingkoordinater for NutriFair.\nHun overtager projektlederrollen på NutriFair efter Jørgen Kronborg\n”Der er stor interesse for NutriFair 2022, og mange udstillere har allerede reserveret deres stand. Det er dejligt at få bekræftet, at det fysiske møde stadig er værdifuld for vores udstillere. Men vi bør heller ikke glemme de gode ting, som vi har lært af et år med virtuelle events.” fortæller Ida Brøgger Hahn og uddyber en af de planer, der allerede ligger på hendes tegnebræt:\n”Vi har i noget tid arbejdet med, hvordan vi kan bruge den nye viden om det digitale univers, til at styrke den messe, vi allerede har. Derfor vil vi sammen med vores faglige komité arbejde videre med at tilføje et nyt lag på messen, der både vil styrke netværket mellem udstillerne, og tilbyde gæsterne ny inspiration uden for messen åbningstid i januar.”\n”Januar måned har virket ekstra kold uden NutriFair i år. Så nu glæder vi os rigtig meget til, at vi kan få lov til at se alle igen, og jeg vil gøre mit allerbedste for, at det bliver en brag af en jubilæumsfest.”\n”Ida er en utrolig dygtig medarbejder, og jeg er sikker på, at hun vil klare rollen som projektleder til UG. Hun er vant til at have det store overblik, samtidig med at hun har et skarpt øje for både udstillernes og de besøgendes behov. Vi er rigtig glade for at have hende med på holdet,” fortæller, direktør i Messe C, Grete Højgaard.


Fladbro – Fotogruppen Objektiv\nAftentur til Fladbro i August 2018\nDejlig aften i Fladbro. Taget: 27 august, 2018 Objektiv længde: 25mm Blænde: ƒ/7.1 ISO: 200 Hastighed: 1/160s Hits: 597Læs mere →\n© Hans Erik Olsen. Udsigt ved Nørreåen. Taget: 27 august, 2018 Objektiv længde: 47mm Blænde: ƒ/4.5 ISO: 100 Hastighed: 1/250s Copyright: Not to be used without written permission by Author Hits: 611Læs mere →\nNæsten sort sol ved Nørreåen\n© Hans Erik Olsen. Udsigt ved Nørreåen. En hel del småfugle fløj forbi, så det er næsten “sort sol”. Taget: 27 august, 2018 Objektiv længde: 42mm Blænde: ƒ/3.5 ISO: 100 Hastighed: 1/250s Copyright: Not to be used without written permission by Author Hits: 641Læs mere →\n© Hans Erik Olsen. Der var ingen ørne eller høge, men så måtte en krage gøre det ud for fotoobjekt. Taget: 27 august, 2018 Objektiv længde: 400mm Blænde: ƒ/6.3 ISO: 200 Hastighed: 1/200s Copyright: Not to be used without written permission by Author Hits: 723Læs mere →\n© Hans Erik Olsen. Et par kanoer ved siden af Nørreåen. Taget: 27 august, 2018 Objektiv længde: 321mm Blænde: ƒ/5.6 ISO: 1600 Hastighed: 1/200s Copyright: Not to be used without written permission by Author Hits: 588Læs mere →\nDårende dyr i Randers Dyrepark\n© Hans Erik Olsen. Jeg fik da lige et fjernt glimt af dådyrene i dyreparken. Taget: 27 august, 2018 Objektiv længde: 400mm Blænde: ƒ/5.6 ISO: 100 Hastighed: 1/25s Copyright: Not to be used without written permission by Author Hits: 637Læs mere →\nFotogruppen på tur til Fladbro\n© Hans Erik Olsen. Fotogruppen Objektiv i aktion i Fladbro. Taget: 27 august, 2018 Objektiv længde: 100mm Blænde: ƒ/5 ISO: 1250 Hastighed: 1/200s Copyright: Not to be used without written permission by Author Hits: 595Læs mere →\ni: Fladbro, Offentlige opslag\nDet er vist noget siden at nogle har kysset her Taget: 27 august, 2018 Objektiv længde: 17mm Blænde: ƒ/2.8 Exposure bias: -2/6EV ISO: 900 Hastighed: 1/100s Hits: 637Læs mere →\npanorama fra Fladbro\nJeg har makket lidt med et panorama – dejlig fortegning Taget: 27 august, 2018 Objektiv længde: 17mm Blænde: ƒ/7.1 Exposure bias: +4/6EV ISO: 160 Hastighed: 1/100s Hits: 547Læs mere →\nGrødeskæring Taget: 27 august, 2018 Objektiv længde: 60mm Blænde: ƒ/3.5 ISO: 400 Hastighed: 1/80s Hits: 618Læs mere →


Luminex - Luminex\nLED armaturerne fra Luminex er kvalitetsprodukter, der er ideelle til sammensætning af en god LED belysning på arbejdspladsen. Installationen af det solide armatur er hurtig og nem ved hjælp af de medfølgende clips. LED armaturerne kommer i flere forskellige længder, der kan monteres mod loftet eller nedhængt i wire, direkte følgende hinanden i serier eller med større afstand alt efter ønske og behov. Det giver god mulighed for at sammensætte den helt rette belysning til det individuelle rum.\nVi hos Luminex kan tilbyde en række LED armaturer alle i høj kvalitet og alle med nyttige, praktiske funktioner. Armaturerne er pæne og tidløse med f.eks. plasthus og cover i polycarbonat (frosted). De fås i flere forskellige størrelser og med flere forskellige funktionsoptioner, der kan stille det individuelle behov. Armaturerne monteres med et let klik enten enkeltvis eller i serier og kan således tilpasses et hvert rum. Disse LED armaturer har en robust udførelse, der gør dem anvendelige ved temperaturer helt fra -20 til +45 grader.\nLED armaturerne fra Luminex fås i forskellige størrelser med forskellige effekter, forskellige antal LED’er i lampen og flere fordelagtige kvalitetsfunktioner, tilvalg og øvrige egenskaber, bl.a.:\nDirekte tilslutning til 230 V fra driver indbygget i armaturet.\nØjeblikkelig tænding uden flimmer, blinken, støj eller summen.\nLysvinkel på 120 grader.\nForventet brændtid på hele 50.000 timer.\nTilvalg af bevægelsessensor.\nTilvalg af 1-10 V dæmpningsfunktion.\nLED armaturer som dem fra Luminex er en klassisk, populær løsning til belysning, der findes mange steder rundt omkring i landet hos virksomheder og kommuner. Det er en nem og økonomisk fornuftig løsning specielt sammenlignet med traditionelle, konventionelle lyskilder, der kræver en højere grad af vedligeholdelse og ikke har så lang en levetid. Med et skift til LED kan du opnå markante besparelser på elregningen og samtidig også både mere lys, en højere lyskvalitet og en god styring.


Sebastian venter og venter – alt for få køreprøver til eleverne - Avisen.dk\nKøreeleven Sebastian Sørensen (th) fra Randers har i over en måned ventet på at komme op til køreprøve. (Foto: TV2 Østjylland/)\nSebastian Sørensen fra Randers er en af de mange køreelever, der lige nu frustreret venter på at komme op til køreprøve.\nDe sidder med hovedet begravet i teori og de kaster sig nervøst ud på vejene for første gang. Alt sammen med et mål for øjet. At få et kørekort.\nLige nu er vejen dog ekstra lang for de mange elever, der drømmer om sådan et. Der er nemlig usædvanlig lang ventetid på at komme til den afsluttende prøve.\nI Randers har Sebastian Sørensen ventet i over en måned.\n- Nu er det noget tid siden, jeg har været ude at køre, så man skal lige huske, hvilken rækkefølge man skal gøre tingene i og huske at gøre dem, siger han til TV2 Østjylland under en køretur med kørelæreren.\n- Jeg kan sagtens mærke, at man bliver lidt rusten. Før kørte det bare, nu skal man tænke lidt ekstra, fortsætter han.\nHvis alt var kørt efter planen, havde Sebastian Sørensen stået med sit kørekort i hånden for en måned siden.\nNu har han i stedet fået besked om, at der er en ledig tid til køreprøve den 6. oktober. Omkring halvanden måned efter han ellers var klar til at komme op.\nHans kørerlærer, Kasper Kjeldsen, har flere elever i samme situation.\n- Hele Sebastians hold på 16 elever venter på at komme op, lyder det fra kørelæreren Kasper Kjeldsen fra KK Kør.\nHan er ikke så bekymret for lige netop Sebastian Sørensen, men de mere usikre elever kan blive hårdt ramt af ventetiden.\n- Der er andre, som er mere udsatte og pressede, og som ikke tror nok på sig selv. De ender med flere timer, siger Kasper Kjeldsen til TV2 Østjylland.\nI sidste ende kan det ende med, at de dumper.\nOg så bliver problemerne blot større.\n- Så skal de igen vente i lang tid på en ny prøve, fortæller Kasper Kjeldsen.\nVentetiden rammer også kørelærerens faglige stolthed:\n- Vi står jo udadtil og siger, at vi giver god service, og kan give eleverne et kørekort i hånden hurtigst muligt. Men vi må også se realiteterne i øjnene, at vi ikke længere kan give dem et på 12 uger.\nSara Bro: Har brudt med kæresten\nHos Østjyllands Politi er forklaringen, at opgaven med køreprøverne er ved at blive overdraget til Færdselsstyrelsen.\n- Den overtager fra 1. oktober, og vores køresagkyndige har i en periode været ude af driften for at uddanne nye, siger politiinspektør hos Østjyllands Politi, Gert Bisgaard, til TV2 Østjylland.\nPolitinspektøren slår fast, at man gør alt, hvad man kan for at få flere elever til prøve.\n- Lige så snart, vi har en prøve, udbyder vi den. Vi sætter alle mand ind, men det kræver specialiseret viden at afvikle en køreprøve, så vi kan ikke bare finde mange flere folk, forklarer Gert Bisgaard.\nPolitiets forklaringer giver kørelæreren Kasper Kjeldsen ikke meget for.\nHan mener, at der er tale om dårlig planlægning.\n- Det er helt hul i hovedet, at det ikke er blevet planlagt bedre, og det er synd for eleverne, at de skal det her igennem, siger kørelæreren.\nNu kan eleven Sebastian Sørensen så se frem til at komme til køreprøve i begyndelsen af oktober, men mange andre venter stadig utålmodigt på en tid.\nKasper Kjeldsen frygter, at han på et tidspunkt har flere hele hold, der venter på at komme til køreprøve. TV2 Østjylland/


Kongelig dagbog - Nagende spørgsmål - Movellas\n4. Nagende spørgsmål\n"Jamen goddag, Anni. Hvad kan jeg hjælpe dig med?"\nClaus' hæse stemme lød for Annis sarte ører. Han betragtede nøje en nyere brochure om Rosenborg, mens han blidt talte til hende. Hun smilte forlegent til marmorgulvet. Pegefingeren kørte nervøst rundt i hendes røde hår.\n"Æhm, jeg har nogle spørgsmål"\nStartede hun og lænede sig usikkert op ad muren, der resulterede til et kort, koldt stød. Claus sendte hende et forbavset blik. Han lagde eftertænksomt hoved på skrå, med sit betryggende smil.\n"Kom ud med det"\nEn rar latter fyldte lokalet og hans tjavsede, grå hår hoppede lystigt, mens hans skulder rystede. Hun forsøgte, at grine med, men forgæves. I stedet løftede hun hovedet, så der var frit udsyn til hans blå øjne.\n"Har du nogensinde hørt om en prinsesse ved navn, Amira?"\nSpurgte hun påpasseligt. Claus rynkede tænksomt sin store næse. Efter et stykke tids intens tænkning kom han frem til et svar.\n"Nej, det har jeg desværre ikke"\nHan lød nærmest forpint og måtte tænke sig om en ekstra gang, for at være sikker. Brochuren faldt hurtig til jorden. Anni skreg indvendig. Hvis Claus ikke havde hørt om Amira. Hvem havde så? Hvem var denne prinsesse egentlig? Hun træf en hurtig beslutning og hev den udsatte dagbog op af tasken. Hun rakte den villigt til Claus, der interesseret tog imod den.\n"Det er en gammel dagbog, skrevet af, kong Christian d. 4's datter, prinsesse Amira"\nSupplerede Anni halvhviskende og fortsatte: "Det var den jeg fandt i går bag en løs mursten. Men det er en hemmelighed"\n"Søde Anni. Sådan et påfund, skal altså udstilles. Man kan ikke bare beholde det til egen brug"\nClaus milde, forklarende ord sårede den desperate historiker hårdt. En mental tåre trillede ned af hendes kind. Var han virkelig sådan?\n"Øv! Jeg troede man kunne stole på dig. Jeg troede du var en anderledes voksen. Jeg troede du var min ven"\nSurmulede Anni. Claus plantede sin store hånd på hendes skulder med et bedrøvet blik.\n"Jeg er da din ven. Men dette er yderst ulovligt. Jeg er ked af det"\nUndskyldte han. Anni hoppede op for at få fat i bogen, men han løftede den blot endnu højere op i luften og råbte bedende: "Anni!"\n"Jamen, jeg har brug for den. Den tilhører mig. Det er som om Amira prøver at sige noget til mig. Som om hun ønsker at jeg læser den. Kan du ikke forstå det?"\nJamrede hun. Claus sukkede opgivende.\n"Okay så. Men det bliver mellem dig og mig"\nTaknemligheden busede i Anni, dade slog op på første side og læste.


MED nr 13215 af 02/03/1988 Historisk\nMeddelelse 144-88 SÆ-101\nFra 1. juli 1988 må blanding og udlevering af partier af sortsblandinger af vinterbyg ske, før analyseresultatet af de i blandingen indgåede partier foreligger. Endvidere kan sorter, der er betinget godkendt til optagelse på dansk sortsliste, godkendes til brug i sortsblandinger af vinterbyg. Forslag til sammensætning af sortsblandinger, der ønskes godkendt for sæsonen 1988/89, bedes meddelt Statsfrøkontrollen senest 1. maj 1988. Liste over godkendte blandinger for 1988/89 forventes at kunne udsendes i juni.\nSiden 1. juli 1987 har det været tilladt at sælge godkendte sortsblandinger af vinterbyg.\nPå et møde i Sortsblandingsudvalget oktober 1987 drøftedes et brancheønske om tilladelse til, at sortblandinger kan udleveres, inden den endelige analyse af de i blandingen indgåede partier foreligger. På baggrund af den korte tid, der er fra høst til såning af vinterbyg, kunne udvalget imødekomme ønsket for sortsblandinger af vinterbyg. Det blev endvidere besluttet, at sorter, der er betinget godkendt til optagelse på dansk sortsliste, vil kunne godkendes til at indgå i sortsblandinger af vinterbyg.\nBetingelserne for godkendelse af blandinger og for produktion af partier er herefter følgende:\nHvert år i februar-marts indbyder Statsfrøkontrollen sædekornsfirmaerne til at indsende forslag til sortsblandinger af vinterbyg, der ønskes fremstillet i den følgende sæson (Statsfrøkontrollens sæson går fra 1. juli til 30. juni). Forslagene bliver forelagt for sortsblandingsudvalget, og meddelelse om godkendte blandinger vil blive udsendt til alle sædekornsfirmaer i juni.\nSammen med den årlige indhentning af forslag vil der blive udsendt en oversigt over vinterbygsorter optaget på den officielle danske sortsliste. Oversigten, der giver oplysning om sorternes dyrkningsforhold, modningstidspunkt og vinterfasthed, udarbejdes af forstander Jutta Rasmussen, Statens Forsøgsstation ved Tystofte. Listen for den kommende sæson 1988/89 er vedlagt denne meddelelse som bilag 1.\nHvis Deres firma har ønsker om at få godkendt sortsblandinger af vinterbyg til salg i sæsonen 1988/89, bedes bilag 2 udfyldt og tilbagesendt Statsfrøkontrollen. Besvarelserne skal for at kunne tages i betragtning være Statsfrøkontrollen i hænde\nsenest den 1. maj 1988.\n2. KRAV TIL SAMMENSÆTNING AF BLANDINGER FOR SÆSONEN 1988/89 1. Kun sorter, der er optaget i den officielle danske sortsliste, kan indgå i blandingerne. Dog kan sorter, der er betinget godkendt til optagelse på dansk sortsliste, også indgå i blandingerne. 2. En blanding skal indeholde mindst 3 sorter. 3. Ved sammensætningen skal der tages hensyn til sorternes vinterfasthed. 4. Sorterne i en blanding skal være ensartede med hensyn til modningstidspunkt. 5. De enkelte sorter skal vægtmæssigt udgøre samme procentdel af blandingen.\nPartier af rene sorter, der ønskes anvendt i sortsblanding, skal, inden blandingen finder sted, være prøvetaget, mærket og forseglet af Statsfrøkontrollens prøvetager. Prøve af det enkelte parti indsendes til undersøgelse på Statsfrøkontrollen, men blanding og udlevering af partier af sortsblandinger må godt finde sted, inden analyseresultaterne foreligger.\nTrixi       Toradet           6         5         3         3\nIgri        Toradet           5         5         3         3\nFrost       Flerradet         7         4         6         5\nAndrea      Flerradet         7         4         6         5\nGerbel      Flerradet         4         4         5         6\nTapir       Flerradet         7         4         6         5\nMammut      Flerradet         6         4         6         5\nOvennævnte sædekornsvirksomhed ønsker i sæsonen 1988/89 at fremstille følgende sortsblandinger af vinterbyg:\nSORTSNAVNE            A            B            C           D\n(* 1) Skala: 1-9 = Vinterfasthed: 1 = meget lav,    9 = meget høj\nModning:       1 = meget tidlig, 9 = meget sen\nStrålængde:    1 = meget kort,   9 = meget lang\nLejesæd:       1 = ingen,        9 = meget stærk


WOW Search 5230 FESTUNG HOHENSALZBURG [ Svar Dansk ] - Games For Cats\nWOW Search 5230 FESTUNG HOHENSALZBURG [ Svar Dansk ]\nDer er meget sjov under leg WOW Search 5230 FESTUNG HOHENSALZBURG . Det klassiske ordsøgespil genopfundet af Fugo. stryg fingeren for at forbinde bogstaver for at danne gyldige ord givet af spillet, nogle gange er der nogle skjulte ord at opdage. Spillet er opdelt i forskellige lande, ligesom på Wonder of Word. Inden for hvert lands afsnit er der flere gåder at løse – hver repræsenterer et andet vartegn eller by i landet.Dette gitter svarer til niveauet 5230\nWOW Search 5230 FESTUNG HOHENSALZBURG Svar :\nDimensionen på dette niveau gitter er 9×10 som betragtes som medium. Temaet er Pixar-Film\nDEUTROLIGE ( 1 , 4 )\nFINDNEMO ( 3 , 5 )\nUP ( 7 , 7 )\nTOYSTORY ( 10 , 1 )\nCOCO ( 5 , 6 )\nBILER ( 2 , 7 )\nFINDDORY ( 1 , 1 )\nBILER ( 9 , 9 )\nDette niveau er løst, når du er færdig med det, skal du hurtigt se på dette niveau igen for at forstå, hvilken logik udvikleren brugte til at bygge det og bruge denne konklusion til at løse andre gitre som det næste : WOW Search 5231 FESTUNG HOHENSALZBURG Svar .


Nyheder om International Motorsport - Side 78 af 78 - Boxengasse\nKatastrofen har ramt: En elbil har gennembanket forbrændingsmotorerne på vej op ad den legendariske Pikes Peak. Hvordan kunne det gå så galt - og hvorfor opfører Volkswagen sig dog så usympatisk?\nKim Gripping / 28. juni 2018\nLMP1 + LMP2-preview: Er det endelig de uheldiges tur?\nSet fra et konstruktørsynspunkt har det øverste trin på skamlen på Le Mans altid været et ret ensidigt europæisk/amerikansk kapløb. Men med en enkelt japansk undtagelse. Hvor utroligt det end lyder, så er Japans eneste succes i verdens største sportsvognsløb...\nEn håndfuld danske racertalenter har meldt ud, at de sigter mod at komme til start på Le Mans i løbet af en kort årrække. Men hvordan kommer man fra Grindsted Gokartbane til en plads i verdens mest omtalte racerløb?\nLe Mans er med lidt god vilje blevet Danmarks største motorsportsbegivenhed - og der er gode chancer for, at du allerede har besøgt den franske klassiker. Men har du givet de her tre arrangementer et skud?\nDennis Lind er vel efterhånden dansk motorsports sorte får. Men i udlandet har han stor succes, og drømmen om Le Mans lever.


Afstalinisering 1956 - Historiskerejser.dk\nStalin døde 5. marts 1953. Grundet begivenhederne 17. juni 1953, udskød Khrusjtjov et opgør med Stalins politik. Imidlertid indledte Nikita Khrusjtjov afstaliniseringen på det sovjetiske kommunistpartis 20. partikongres.\nAfstaliniseringen overraskede og forvirrede fuldstændig ledelsen i DDR. Indtil denne partikongres havde SED forsvaret og lovprist Stalin, derefter havde man bemærket politikskiftet og måtte nu tale de nye toner. Ullbricht erkendte de nye vinde og tilpassede sin tale til de nye udsagn fra den sovjetiske ledelse. Straks efter partikongressen forsøgte ledelsen i SED at formidle den ændrede kurs i forhold til Stalin til sine medlemmer. Walter Ullbricht skrev i SED´s partisprøjte Neues Deutschland, at Stalin ikke var udtryk for den oprindelige og klassiske tolkning af marxismen og dette på trods af, at han en måned tidligere havde sagt det diametralt modsatte.\nSelvom SED kun behandlede spørgsmålet om Stalin sporadisk, rystede det de tyske kommunisters verdensbillede. Mange vil mene, at DDR aldrig tog et ægte opgør med stalinismen, bedst illustreret i perioden efter 1985, hvor mange antistalinistiske tidsskrifter og film var tilladt i Sovjetunionen, men ikke i DDR.\nI forbindelse med den angivelige afstalinisering af samfundet, kom det til cirka 25.000 løsladelser af politiske fanger, der blev renset og rehabiliteret, eksempelvis Franz Dahlem, Anton Ackermann og Hans Jendretzky.\nJosef Stalin – havde domineret samfundet totalt fra DDR´s grundlæggelse og til sin død i 1953. Foto fra det amerikanske Library of Congress med serienummer: LC-USW33-019081-C. Billedet kan være forbudt i følgende lande: Tyskland, Ukraine, Georgien, Ungarn, Letland, Lithauen og Indonesien.


Vigtigheden af motion, frisk luft og social samvær - Fitness Eksperten\nby Admin · Published 8. februar 2021 · Updated 16. marts 2021\nSamfundet er lukket ned og en pandemi er over os. Disse omstændigheder begrænser vores muligheder for social samvær og gør det svært for mange mennesker at finde motivation og overskud i hverdagen.\nGrundet lukning af caféer, restauranter og træningscentre kan det være svært for mange, at finde motivationen frem til at komme ud og få noget luft og motion. Vejret er heller ikke med os i denne tid, hvor vi oplever konstante minusgrader, hvilket yderligere skubber os i retningen af, at blive indenfor under dynen. Trods restriktionerne og anbefalingerne om ikke at se så mange mennesker, er det rigtig vigtigt at komme udenfor og få noget frisk luft og nogle kilometer i benene. Det er godt for både sundheden, humøret og ikke mindst forebyggelsen af sygdom. Mange danskere har i denne tid kastet sig over de lange gåture – nogle som motion, andre som et mentalt frirum. Hvis du ønsker et frirum uden din telefon, kan et digitalt ur eller et smartwatch være en god idé at have med på turen. På den måde kan du holde styr på tiden og samtidigt tracke hvor mange kilometer du har fået i benene.\nUdenfor er det muligt at holde godt med afstand, samtidig med at en potentiel virus bliver fortyndet i luften, hvorfor risikoen for at smitte udenfor er minimal. Motion ruster kroppen til bedre at kunne klare en infektion, mens socialt samvær har en positiv effekt på vores humør og mentale helbred i denne tid. Begge dele er meget vigtigt.\nDer er masser af muligheder, trods Covid-19, for at få motion og ikke mindst bruge tid sammen med familien andetsteds end derhjemme. Danmark er fyldt med alverdens skønne parker og skove, hvor der er rig mulighed for at gå ture. Med på vejen kan man med fordel medbringe varm tøj og lidt kaffe i de skønneste rygsække – Splitbag, som fås med et tør-rum og et isoleret kølerum med køleblok – eller Leanbag, som kommer med indbygget lænefunktion, der bevirker, at du kan tage en velfortjent pause hvor som helst uden at blive beskidt. Praktisk, nemt og fornøjeligt. Med dette kit har du rig mulighed for at tage caféturen med ud i naturen med familien – uden at gå på kompromis med kedelige madder som har kigget i en varm rygsæk eller siddekomforten ude i naturen. For at inkludere dine børn kan de med fordel medbringe deres egen rygsæk og fylde den med lige hvad de ønsker! Det er også okay at putte ipad’en i rygsækken. I kan for eksempel downloade apps man kan bruge ude i naturen. Husk at vær opmærksom på jeres forbrug, når i bruger internet ude i naturen.\nForskning viser, at bare 20 minutters rask gang i grønne omgivelser sænker stresshormonet, samt frigiver glædeshormoner. Yderligere kan gåturen i denne tid fungere som et rum til at være social, hvilket er nødvendigt idet isolation øger risikoen for angst og stress.\nby Admin · Published 10. december 2020\nNext story 3 myter om kost og motion\nPrevious story Træn dig fra stress med regelmæssig motion!


Scener fra hjertet af Greta Thunberg, Svante Thunberg, Malena Ernman, Beata Ernman\naf: Greta Thunberg, Svante Thunberg, Malena Ernman, Beata Ernman\nDen 16-årige svenske klimaaktivist Greta Thunberg har egenhændigt sat sig for at råbe verdens politikere op i sin kamp for at redde klimaet ved at kræve handling her og nu, og det har på rekordtid gjo... læs mere\nBeskrivelse af Scener fra hjertet\nDen 16-årige svenske klimaaktivist Greta Thunberg har egenhændigt sat sig for at råbe verdens politikere op i sin kamp for at redde klimaet ved at kræve handling her og nu, og det har på rekordtid gjort hende verdensberømt. Dette er historien bag. Om en ung pige, der spurgte sig selv, hvorfor ingen gjorde noget ved klimakrisen. Og om en stærkt udfordret familie, hvor begge døtre fik alvorlige psykiske diagnoser, hvilket kom til at påvirke alt.\nMed sin skolestrejke hver fredag og sine taler i bl.a. FN er Greta Thunberg fast besluttet på at ændre skæbnen for vores planet. Hun brænder så stærkt igennem med sit budskab, at tusinder og atter tusinder af andre unge verden over – herunder i Danmark – er fulgt i hendes fodspor og demonstrerer for klimaet og håbet om en fremtid.\nSCENER FRA HJERTET er en stærk personlig historie og et opråb fra Greta og hendes familie, der tacklede deres egen altopslugende krise ved at tage en endnu større krise på deres skuldre – den globale klimakrise. Bogen er skrevet i korte scener, så man læser den som en roman. Samtidig indeholder den et sammendrag af Gretas vigtigste taler, der har bevæget verdens politikere og alle os andre og for alvor sat klimaet på den internationale politiske dagsorden.\nBoganmeldelser · Scener fra hjertet\nSamfund og samfundsvidenskab > Politik og regering > Politisk aktivisme > Interessegrupper og protestbevægelser\nGeofag, geografi og miljøvidenskab > Miljø > Miljøbeskyttelse: ideologi\nGeofag, geografi og miljøvidenskab > Miljø > Forurening og trusler mod miljøet > Klimaændringer


JJ DOOM udgiver debutalbum - Nyhed - GAFFA.dk\nDu er ikke logget ind — Log ind / Opret bruger\tNyhed / Onsdag d. 11-07-2012 kl. 16:21 JJ DOOM udgiver debutalbum\tRapper- og producerduoen udgiver deres første fællesalbum\tAf Randi Pallesen\nI 2011 opstod den alternative hiphop-gruppe JJ DOOM, som er et samarbejde mellem den amerikanske producer og rapper Jneiro Jarel og kollegaen bag jernmasken, MF DOOM. Nu er de på vej med det første fællesalbum, som blandt andet byder på gæsteartisterne Damon Albarn (Blur), Beth Gibbons (Portishead) og Khujo Goodie. Albumtitlen er "Key To The Kuffs", og releasedatoen er sat til den 21. august. "Manden bag jernmasken" MF DOOM (Meral Face DOOM) er den London-fødte Daniel Dumile, som først i 90'erne var en del af Big Apple-hip-hopperne KMD og senere gik solo. Den alsidige rapper og producer er kendt for at samle så forskellige ting som 80'er-r&b-hits, rapklassikere og tegneseriejingler.\nNu er han at finde i hiphop-gruppen JJ DOOM, sammen med kollegaen Jneiro Jarel. Jarel som har en længere diskografi bag sig, men er blandt andet kendt under aliaset Dr. Who Dat?, hvor han eksperimenterer med skæve og innovative beats og toner.\nSammen udsendte de i februar førstesinglen "Banished" fra den kommende debut, som bliver udgivet gennem Lex Record i august. Pressemeddelelsen beskriver albummet som "DOOM der rapper typisk indviklede, vittige, hoved-snurrende rim over JJ's robuste og innovative beats."\nAlbumcoveret (billedet) er designet af kunstneren Steve Powers.\nLyt til førstesinglen "Banished"\nTrackliste til "Key To The Kuffs":\n4. BITE THE THONG ft Damon Albarn 5. RHYMIN SLANG\n6. DAWG FRIENDLY 7. BORIN CONVO 8. SNATCH THAT DOUGH 9. GMO ft Beth Gibbons 10. BOUT THE SHOES 11. WINTER BLUES 12. STILL KAPS ft Khujo Goodie 13. RETARDED FREN 14. VIBERIAN SUN PART II\n15. WASH YOUR HANDS\t1 kommentarer. Tilføj din nedenfor. Sortering:\n1BesvarLenny12-07-12 11:570Tillykke til de to med deres samarbejde, det skal nok blive spændende. Af andre konstellationer af musikere, som også er enormt spændende kan nævnes Squackett. Det er bassist Christ Squire fra Yes og guitarist Steve Hackett, mest kendt fra Genesis. Deres debutalbum udkom for kort tid siden og hedder "A life Within a day." Et andet rigtig spændende samarbejde er mellem Steve Hogarth fra Marillion og Richard Barbieri fra bla. Japan, men nok mest kendt for hans arbejde med tangenterne i Porcupine Tree. Deres debut sammen hedder "Not the weapon but the hand."\nDesværre er det ikke musik der får Gaffas opmærksomhed, da det ikke ligefrem er mainstream eller hypes nogle steder og anses som værende smart. I stedet er det rigtig god musik, der er kommet til i samarbejdet mellem meget dygtige og overordentligt erfarne musikere.\nMen skulle jeg nu have vækket din nysgerrighed, så se flg. klip fra youtube:\nSquackett - Tall ships: http://www.youtube.com/watch?v=ZOX4mtuV53g\nNot the weapon but the hand - Red Kite: http://www.youtube.com/watch?v=WTiiMEnzLXU\nGod fornøjelse :)\tLog ind for at kommentere.